
Tolstoi în România 


Titlul enunțat cuprinde trei chestiuni distincte, împreunate lao- 
laltă prin faptul că toate se referă la gigantica personalitate a lui 
Tolstoi : 

1. Şederea lui Tolstoi în Bucureşti, pe timpul campaniei 1854— 
1855. 

2. Atitudinea lui Tolstoi faţă de români. 

3, Răsunetul şi influenţa operelor sale poetice şi a ideologiei 
sale morale şi sociale în ţara noastră. 

La ultimul punct trebue să distingem iarăşi trei probleme: a) 
influența operei artistice a lui Tolstoi asupra creaţiunii artistice de 
la noi, b) răspândirea operelor sale traduse în româneşte şi c) for- 
marea unor cercuri de adepţi ai ideilor sale religioase. 

In rândurile de mai jos ne vom ocupa numai de primele două 
probleme. Ultima, ea însăşi cere studii aparte în trei direcţii. Dacă 
ne vor permite împrejurările, ne vom ocupa şi de aceste chestiuni. 
Deocamdată însă ţinem să precizăm, că articolul de faţă, având de 
subiect primele două probleme, n'are pretenţia unui studiu ştiinţific, 
ci este rezultatul dorinţei de a da câteva contribuţiuni la cunoaşterea 
unei perioade interesante din viaţa marelui scriitor şi moralist rus, 
precum şi de a releva atitudinea lui față de români, arătând şi re- 
sorturile sufleteşti ale acestei atitudini. Ceiace, credem, nu e lipsit 
de interes pentru noi, românii. 

* X * 

I- Se ştie că începuturile activității literare a lui Tolstoi au 

avut loc pe vremea când era elev-subofițer („iunker“) la Caucaz, 

A devenit foarte curând, după propria sa expresie „general de literatură“. 
N'a reuşit însă în cariera militară. Nu o îmbrăţişase decât ca mij- 
loc de îndreptare a firii sale dezordonate şi cheltuitoare. Nu o pri- 
via ca scop unic al vieţii sale. N'ar fi refuzat, e adevărat, o avan- 
sare rapidă pe treptele ierarhiei militare. Dar lucrul nu era posibil 
decât cu ajutorul rudelor influente, Tolstoi a făcut această încercare, 
mai mult pentru a face plăcere rudei sale Tatiana Alexandrovna 
Ergolskaia, care îl visa în uniforma de adjutant al ţarului. 

In urma stăruinţelor mătuşei sale Ergolskaia, — faţă de care 
“Tolstoi avea stima şi iubirea pe care o datora părinţilor săi, dece- 
daţi pe când era copil — „Liovuşca“ este numit în primăvara anului 
1854, în armata de Dunăre, comandata de prinţul Gorceacov, rudă 
îndepărtată a familiei Tolstoi. Ergolskaia spera că prinţul îl va lua 
pe tânărul ofiţer ca adjutant pe lângă statul său major. Gorceacov 
Va ataşat însă pe lângă generalul Serjputowski, ca ofiţer pentru în- 
sărcinări speciale 1). 

In primăvara anului 1854 Tolstoi ajunge la Bucureşti, după 
un drum anevoios, de care se plânge în scrisoarea către mătuşa sa 
Ergolskaia, datată cu 13 Martie 1854. 

Scrisoarea, — într'o perfectă franţuzească, ca şi celelalte pe 
care le scria Tolstoi mătuşei sale, — pomeneşte între altele că a 
trecut prin Balta şi Chişinău, că i-a fost greu în drum mai ales 
pentru faptul că nu ştia un cuvânt moldoveneşte şi nu găsia pe ni- 
meni „care să înţeleagă ruseşte”, ceea ce l’a făcut să cheltuiască cu 
drumul de patru ori mai mult decât costa 2). 

Operaţiile armatei lui Gorceacov mau avut un rol hotăritor 
în războiul din 1854—1855. Ele nici n'au avut un caracter energic. 
Tolstoi na participat la lupta. A stat câtva timp la Olteniţa. In 
lulie numai a luat parte la pregătirile pentru atacul general asupra 
Silistrei, dar în ultimul moment atacul a fost contramandat. In afară 
de câteva zile de călătorie prin Moldova şi Basarabia, pentru a 


1) Scrisoarea lui L. Tolstoi către Tatiana Alexandrovna Ergol- 
skala din 24 Mai 1854, 

2) D-1 N. Tolu, care s'a ocupat de această perioadă a vieţii lui 
Tolstoi, în No. 1 al „Vieţii Românești“ din 1928, atrage atenţia asupra 
constatării de mai sus a viitorului „mare scriitor al ţării ruseşti“. Ea e 
foarte prețioasă pentru noi, românii, şi pentru basarabeni în special. După 
42 ani de la anexare nu se putea găsi macar un interpret prin care un 
ofiţer rus să se poată înţelege cu moldovenii băştinaşi în Basarabia. 

executa însărcinările speciale date de generalul Serjputovski, tot 
timpul, de la 13 Martie până la 20 lulie 1854, Tolstoi Pa petrecut 
la Bucureşti. L'a chinuit uneori malaria, contractată la Olteniţa, şi 
durerile de dinţi, care l'au forțat să se supună unei operaţii cu clo- 
roformizare. Dar aceasta nu la împiedecat ca la Bucureşti să se 
simtă foarte agreabil. 

Societatea în care îşi ducea viaţa era a tinerilor ofițeri, toţi 
„comme il faut“ : fiii generalului Gorceacov şi alţii. Făcuse cuno- 
ştinţă cu unii români cu care discută deseori: Vartholomei şi Fili- 
pescu 1). Se bucură de toate distracţiile pe care i le putea oferi 
pe atunci Bucureştii, care după viaţa petrecută la Caucaz, i se pă- 
rea „oraş mare şi frumos“: frecventează opera italiană, teatrul fran- 
cez, face plimbări la Herăstrău, prin oraş, se ocupă cu muzică, mă- 
nâncă îngheţată ?), face ochiade fiicei proprietarului la care stătea,— 
şi dacă n'a dus la sfârşit ocazionalul roman, aceasta din cauza ti- 
midităţii sale deoparte şi a „avansurilor stupide“ ale eroinei, care, 
după cât se vede, era o foarte banală bucureşteancă °). 

In acelaş timp Tolstoi continuă să scrie „Adolescenţa“ are de 
gând să continue „Romanul unui moşier” început la 1852 prin 
schiţa „Dimineaţa unui moşier“, redactează şi stilizează, mereu ne- 
mulţumit, povestirea „Cazacii“. Citeşte Coranul, Dickens, Goethe, 
Puşchin, Lermontov, Beecer-Stowe, Schiller. 

Din Bucureşti Tolstoi pleacă la 21 Iulie 4) şi prin ruta Buzău, 
Focşani, Tecuci, Bârlad, Vaslui, laşi, Sculeni ajunge la Chişnău, fă- 
când marşul odată cu toată armata. Din jurnalul său intim aflăm că 
drumul n'a fost plăcut. La Chişinău Tolstoi petrece aproape două 
luni într,o complectă inactivitate. Concepe, e adevărat, o societate 
a ofiţerilor care să se ocupe cu ridicarea nivelului moral şi intelec- 
tual al soldaţilor; pe urmă planul se schimbă: se hotărăşte publi- 
carea unei reviste pentru soldaţi. Se găsesc mijloace, se obţine au- 
torizaţia prințului Gorceacov. Insă forul suprem, împăratul Nicolae I, 


1) Journal intim, Paris 1926; vol. I. 

2) Scrisoarea către Ergolskaia din 17 Mart. 1854, cea din 24 Mai 1854. 

3) Journal intim, vol. 1, data de 11 Iulie 1854, p. 125. 

4) In retragerea armatei ruseşti de la Silistra Gorceacov a admis 
țăranilor bulgari din jurul acestei cetăți să urmeze armata rusă, 7000 
de ţărani bulgari s'au ridicat, de teama represiilor turceşti şi s'au refu- 
giat în Rusia, unde au fost colonizați, probabil în Basarabia. V. Scri- 
soarea lui Tolstoi către Ergolskaia, din 14 Iulie 1854. 

— 


cu mentalitatea lui de plutonier-major, refuză aprobarea 1), — un 
fapt mărunt, dar care, poate, a contribuit şi el cu ceva la atitudi- 
nea ulterioară a lui Tolstoi — predicator şi moralist — faţă de 
ţarismul Rusiei. 

Insuccesul cu revista şi viaţa anostă la Chişinău, dar mai a- 
les dorinţa de a se releva, îl determină pe Tolstoi să ceară trimi- 
terea sa la Sevastopol, unde pleacă la începutul lunei Octombrie, 


prin Odesa şi Nicolaev. 


* 
ka * 


II. La vârsta pe care o avea Tostoi în 1854, personalitatea lui 
încă nu se cristalizase, îi lipsea acea stabilitate, care e apanajul 
maturității depline. E adevărat, Tolstoi încearcă să-şi fixeze principii 
şi reguli de conduită raţională, — principiul suprem fiind pentru el 
iubirea față dc oameni, — dar mereu se abate dela ele. lar acele 
manifestări de iubire, de simpatie şi de bunătate pe care le are, nu 
sunt consecința unui sistem acceptat de principii etice, ci afecțiuni 
şi emoţii imediate şi intâmplătoare ale sufletului său sensibil, afec- 
țiuni şi emoţii care 'cer numaidecât o eteriorizare. 

Jurnalul intim al său din acest timp e plin de mărturii ale 
unei lupte dintre procese sufleteşti diverse, de caracter afectiv, nu 
raţional, situate între doi poli opuşi, pe care Tolstoi, punîndu-le în 
raport cu aprecierea morală, le numeşte bunătate şi răutate. 


Totuşi, foloseşte orice ocaziune pentru a-şi transforma în bune 
sentimentele sale cele rele, pentru a le corija. Una din aceste oca- 
ziuni Va ajutat să-şi schimbe părerea despre români, părere pe care 
o avea la început la fel cu toţi ofiţerii ruşi din armata dela Dunăre. 

Am menţionat mai sus că pe timpul şederii sale la Bucureşti 
Tolstoi a fost bolnav în câteva rânduri. A trebuit să i se facă ope- 
raţia de extracţie a unei măsele, Pe urmă a contractat la Olteniţa 
o malarie, ceea ce impunea vizita zilnică a unui medic. După cât 
se vede, medicul a fost român, sau strein naturalizat, cunoscând 
bine istoria poporului român. In timpul unei vizite subiectul con- 
versaţiilor, probabil prilejuit de vre-o reflexie defavorabilă românilor 


1) Journal Intim vol. I p. 147, şi următoarele, deasemeni, mal de- 
parte, p. 159, prefața lui T. Polner, editorul jurnalului intim, pentru a- 
nul 1855. 

-din partea lui Tolstoi, — a fost tocmai istoria poporului român. Ca 
rezultat al acestei vizite citim la data de 11 Iulie, în Jurnalul Intim 
-al lui Tolstoi, următoarea notă: 


„După conversație cu medicul am renunțat la părerea stu- 
pidă şi nedreaptă pe care o aveam față de valahi, — părere care 
-este împărtășită de toată armata şi care mi-a fost înculcată de 
idiofii pe care i-am întâlnit până în prezent. Soarta acestui po- 
por e plină de farmec și de tristeţe“. 

E foarte posibil ca conversațiile pe această temă să mai fi 
continuat, până la plecarea lui Tostoi, şi convingerea nouă pe care 
a adaptat-o să se îi întărit mai mult. Oricum, din cuvintele citate 
se vede că Tolstoi a avut şi altfel de iubire pentru noi românii 
decât iubirea pentrucă, laolaltă cu toate celelalte popoare şi cu toţi 
-oamenii, suntem, „făpturi ale aceluiaş Dumnezeu“.!) Tolstoi şi-a 
manifestat simpatia faţă de poporul nostru tocmai pentru caracterul 
naţional aparte şi pentru destinul specific lui. lar expresia: „Soarta 
acestui popor e plină de farmec şi de tristeţe“, oglindeşte pe deo- 
parte faptul obiectiv: suferinţele seculare ale românilor şi caracterul 
nostru naţional, cu vădite înclinări poetice şi artistice, — iar pe de 
-altă parte, şi poate mai ales, atitudinea afectivă a lui Tolstoi. Şi des- 
pre intensitatea sentimentului putem judeca după energia cu care re- 
probă pe „idioţii* ce i-au înculcat până atunci o părere contrară, 
„Sstupidă“ şi „nedreaptă“. 

Mai târziu, în viaţa sufletească a patriarhului din Iasnaia Po- 
liana se impun din ce în ce mai mult convingerile principiale față 
de pornirile imediate de simpatie pentru oamenii şi popoarele cu 
care venise în contact. Ajunge în adevăr, să iubească toată lumea 
-cu o dragoste creştină pentru că toate şi toţi sunt creaturi ale ace- 
luiaşi Dumnezeu. De aceia, alături de protestul său contra oricărei 
violentări şi apăsări a făpturii omeneşti, Tolstoi îşi ridică vocea în a- 
părarea tuturor popoarelor oprimate, dela popoarele Chinei şi Indiei, 
până la cele subjugate imperiului țarist. Cu toţii am compătimit soarta 
“eroului nenorocit al povestirii „Pentru ce ?*, polonezul Migurschi, 
luptător pentru independenţa Poloniei... 


1) V. „Viaţa Basarabiei“ Nr. 1, 1932, articolul D-lui Liviu Marian: 
Haşdeu şi Tolstol, p. 17. 

Dar toate aceste proteste şi cuvinte de înfierare scrise cu fo- 
cul profeților biblici, nu ne mişcă pe noi, românii, în aceiaşi mă- 
sură ca cele câteva rânduri din jurnalul intim al lui Tolstoi, cu pri- 
vire la soarta poporului nostru. Ele nu izvorăsc dinto convingere 
rezultată din îndelungată reflexie, nu sunt subordonate unui prin- 
cipiu general, nu sunt consecinţa unei atitudini generale în fața vieţii, 
ci constitue expresia unei simpatii imediate, dobândite în urma unei 
singure conversații despre istoria românilor. Şi acest fel de simpa- 
tie, imediată nereflectată e cea mai prețioasă şi cea mai eficace, căci: 
totdeauna ea este generatoarea unei simpatii reciproce. 


V. Harea 


CARTE POŞTALĂ 


Singurătate... Iarnă... Sărbători... 
Pustiu în casă şi pustiu afară... 
Livada pare înflorită iară 

Cum a mai înflorit de atâtea ori. 


Odihnă albă doarme peste salt... 

Sub Maica Domnului un licurici 

Işi arde aripele ne 'ncetat 

Rugându-se, de când te-ai dus de-aici... 


Nime... nime... Frig... Singurătate 
Odaia tristă, soală ca un nud... 
Și 'n țintirimu' n care—aştept, aud 
Ca un ceasornic inima cum bate... 


Soroca. D. lov. 


Amintiri îndepărtate 


Acum o sută de ani se păstra încă obiceiul în vechile fa- 
milii de boeri moldoveni, pe care Dumnezeu le blagoslovea cu 
prea multe fete, să se trimită una din ele la mănăstire. 

Părintele odraslelor crescute mai mult de dădăcile ţigănci 
în umbra lungilor coridoare şi în atmosfera romantismului epocii, 
îşi făcea o subtilă datorie de conștiință şi o monstruoasă vani- 
tate să rupă când venea vremea de lângă mamă și de lângă 
ceilalţi fraţi și surori, de obicei pe cea mai tânără dintre mlădiţe 
şi să o trimită pe drumul arid al renunțărilor lumești. 

În numeroasa noastră familie — când nu împlinisem nici 3 
ani ori de câte ori mă întreba cineva cum mă chiamă, mă învă- 
asem să răspund cu acea precoce mândrie căreia viața avea 
să-i frângă definitiv aripele: sânt strănepoata Stolnicului Stavăr !.. 
— în familia Stăvăreștilor așa dar, cea mai mică dintre surorile 
bunicei mele de pe mamă şi cea mai frumoasă în acelaş timp 
era Olga. Avea ochii ca aluna crudă, sprincene negre îmbinate 
şi obrazul ca petalele floarei de măr. 

Olga, la vârsta când încă nu tresărise în ea instinctul ome- 
nesc al iubirii și fără să-și fi dat bine seama de ingrata soartă 
<e o aștepta, a primit călugăria din adâncă supunere către pă- 
rinți și din teama de a nu dezlănțui un scandal, ce ar fi devenit 
public în caz de neascultare. 

Dar temperament bigot de călugăriță înăscută nu avea. 
Şi într'o dimineaţă de Septembrie, după lungi şi intermitente şe- 
deri la mănăstire încă din fragedă copilărie, a început sora 
Olga la mănăstirea Agaftonului din județul Botoșani anul de în- 
cercare spre a dovedi că merită cu adevărat să-și închine viața 
-adorării imateriale și veșnice. 

Toate acestea mi le-a povestitmama în repetate rânduri cu 
-amănunte din ce în ce mai precise și răsfrângeri din ce în ce 
mai adânci în sufletu-mi ce evolua cu vârsta. 

Tânăra soră a bunicii a devenit din Olga închipuirilor mele- 
copilărești — când am deschis ochi mari asupra vieții — maica 
Adriana a unei dureroase realități. 

- Nam întâlnit în viaţa mea o făptură în care să se îmbine 
atât de armonios rezemnarea cu regretul ca la maica Adriana. 
Revolta femeii în cel mai frumos înţeles al cuvântului, ce simte 
în ea multiplele chemări ale vieţii, dublată și stăpânită de o 
voință superioară. O singură virtute îi lipsea: puterea de a 
ierta părinţilor că o sacrilicaseră unei absurde tradiții ori poate 
chiar unor personale aspirații la clemenţa divină. 

De aceea nu rare ori când venea la noi în orașul Botoșani 
se iscau între ea și bunica discuţii aprinse, ce aduceau în ochii 
maicei Adriana lacrămi pe furiș uscate în colţul batistei. Parcă 
o aud: 

— Soro, soro.. greu mă lupt cu singurătatea. Stau uneori 
ceasuri întregi în genunchi înaintea icoanelor... Şi când mă ridic 
și mai neimpăcată mă simt... 

Intr'o seară de iarnă cu drumurile troenite, cu lugubre 
şuerături prin hornurile casei, tata cu ochii în jăratecul din sobă 
prinse să depene firul vagilor reminiscențe din școală. Printr'o 
firească legătură de “idei maica Adriana, pe care vremea rea o 
prinsese la noi se adresă nouă copiilor: i 

— Eram cea mai frumoasă şi mai zburdalnică dintre toate. 
Să vă spue Stefania. Și privind spre bunica spre a primi o con- 
firmare : Este așa, sau nu soro? Şi totuşi mie mi-au închis ti- 
nereţea între zidurile mănăstirii de am ajuns o umbră... 

Avea dreptate. Bunica era o femee inteligentă, bine echi- 
librată, gospodină ; dar cicatricele vărsatului negru de care su- 
ferise când avea 15 ani îi stismatizase chipul. 

Mama care ţinea mult la maica Adriana încercă, să-i a- 
doarmă revolta : 

— Ceasurile de bucurie lumească le plătește femeea cu ani 
de suferință. Şi apoi chiar plăcerile vieții obosesc măicuţă dragă... 

Maica Adriana clătină din cap şi șopti mamei câte-va cu- 
vinte cu totul enigmatice pentru mine atunci, dar care după a- 
tâţia ani se lămuresc profund în mine: singurul sărut de dragoste 
ce-l primise în tinereţe, închipuirea ei la repetat de atunci în= 
tr'una şi nu a obosit-o. Și spuse apoi tare: 

— Aş fi fost aşa de fericită !.. 

Toţi știau aceasta. Pe maica Adriana a iubit-o cu patimă 
“şi desnădejde moșierul Iorgu Ropală, un bun prieten al tatei, 
“Şi aceiași dragoste a simţit-o vibrând puternic şi în sufletul ei nu, 
mai după ce îmbrăcase vălul de călugăriţă, 

„Nopți în şir nu închid ochii cu gândul la dânsul, scria ea 
bunicăi. Uneori îl simt aproape de mine, îmbiindu-mă cu vorbe 
arzătoare. Sunt a lui pentru totdeauna... Călugăria mea este o 
minciună. N'am nimic comun cu ea de cât haina... 

Ca să scape de chinurile unei dragoste nelegiuite, a încer- 
cat să-şi curme zilele. A fost de pe urma aceasta greu bolnavă, 
Şi toată viaţa sănătatea ei s'a resimţit. 3 

— Pentru ce să mai trăesc, se spovedea ea mamei, care în 
împrejurarea aceea a asistat-o mult, dacă nici cununiile pe cap 
alăturea de el nu le voi mai putea pune şi nici călugăriță con- 
vinsă nu voi fi niciodată. Cel puțin de aș avea nădejde să mă 
birui singură... i 

lorgu Ropală văzând că încercările lui de a o scoate pe 
Olga din mănăstire, ca s'o ia de soţie se loviau de încăpăţinarea 
unor bătrâni maniaci, a luat drumul străinătăţii, Nu însă înainte 
de a scrie în ascuns maicei Adriana, ispitind-o să fugă cu dânsul, 
Dar maicei Adriana i-a lipsit curajul. Și mult timp nici el na 
-avut puterea să-și revadă iubita în veşmântul doliului etern. Mai 
ales că după câţi-va ani de pribegie într'o scrisoare pe care el o 
primise dela tata erau și câte-va rânduri scrise de maica Adriana: 

»Trebue să uităm totul lorgule. In numele fericirii pe care 
“Dumnezeu nu ne-a îngăduit-o, te rog... nu te mai întoarce... 

Din rândurile acelea el a înţeles, că pierduse pe Olga pen- 
tru totdeauna. 

Şi a stat la Paris 30 de ani. 

Când a revenit în țară balsamul rugăciunilor și anii de sin- 
-gurătate pustiiseră sufletul maicii Adriana de dorinţi lumești. 
Dar nu uitase... 

Intr'o Duminică de Iunie am plecat cu toţii pe jos la mă- 
năstirea Agaitonului, Moşierul Ropală era cu noi. Am coborit dea- 
lurile cu imașuri verzi, am străbătut zăvoaele cu mireazmă de 
-sulfină şi printr'o răsfirare de pădure am suit la mănăstire. 

Tocă de utrenie. Din chiliile mărunte, uniforme, înşirate pe 
două rânduri de la o poartă la alta a mănăstirii pășiau domol 
maicele pe cărări bătătorite de aceleași urme, spre biserica din 
centru. 3 

Maica Adriana nu era acasă. În grădinița cu flori din față 
stânjâneii și narcişii vegheau în aurul dimineții. In chilia mică și 
curată — unde o soră cu rochie de șiac și papuci de brunel ne 
servi şerbet de salcâm și căpşune proaspăt culese în frunze de 
brustur din livadă — patul monahal cu macaturi verzi și sobrie- 
tatea restului de mobilier îți purta mereu privirea spre peretele 
de răsărit în întregime plin de icoane învăluite în lumină verde. 

Maica Adriana sosi curând. Când m'a zărit în ceardac o- 
scântee veselă a licărit în ochii cu cearcăne viorii. Peste veşmân- 
tul de cașmir negru cădea în cute bogate vălul simbolic, com- 
plectând aerul aristocratic ce se desprindea din toată ființă ei. 
Un, sirag de mătănii de chihlimbar cu canaf cenușiu de mătase 
era răsucit de câte-va ori pe palma mânei drepte. 

Tata o văzu pe geam și-i eşi înainte la portiță: 

— Blagosloveşte măicuţă... 

l-a sărutat mâna şi ea l-a sărutat pe frunte. 

In pragul ușii Iorgu Ropală aștepta. Maica Adriana văzân- 
du-l s'a oprit deodată în loc, rotind în juru-i priviri ce căutau 
parcă sprijin. Inalt, slab, cărunt și foarte palid s'a înclinat adânc- 
şi i-a sărutat amândouă mânele pe rând cu silită încuviinţare 
din partea ei. Erau vizibil emoţionaţi. 

Apoi tot maica Adriana glumi cu zâmbet reţinut. 

— La mănăstirea Agaftonului ţi-ai găsit să vii parizianule ? 
Gusturile dumitale rafinate... 

— Am venit anume să te văd maică Adriană o întrerup- 
se grav lorgu Ropală, pe care singularul rece „dumneata“ îl sur- 
prinsese dureros. 

Maica Adriana schimbă vorba: 

— N'aţi obosit copii de atâta drum? Soră Fevronie... puneţi 
repede masa în chioşcul din livadă. 

Apoi iarăşi către Iorgu Ropală. De astădată cu ton obici=- 
nuit: 

— Şi când ai sosit Iorgule ? Privindu-l atent: 

— Dar ştii că nu te-ai schimbat mult ?.. 

Aluzia aceea la trecut, pe care involuntar o făcuse, a re- 
-gretat-o imediat. Și acest regret i l-a împărtășit mamei, 

— N'am făcut bine. De ce să caut scântei sub cenuşe?.. 
Bietul Iorgu |... Și ridicând ochii spre o icoană suilată în aur şi ar- 
gint închisă în iconostas: Sfântă Cuvioasă Paraschivă iartă-mă.,, 

Seara am rămas până târziu afară din mănăstire. Stăteam 
cu toţii sub pădure pe un dâmb cu albăstrițe bătut de lună. 
lorgu Ropală sprijinit într'un cot pe iarbă lângă tata, distins la 
-chip şi cu-o corectă eleganţă îmbrăcat fuma aruncând rotocoale 
alburii în aer. De câte ori ducea mâna ce tremura uşor cu ţigara 
la gură inelul cu piatra de rubin din degetul cel mic arunca 
semnale fosforescente în întuneric la fel cu licuricii din tufele de 
măcieși. Vorbia puţin şi strecura îndelungi priviri grele de amintiri 
spre maica Adriana. Mama îl întreba câte ceva despre traiul lui 
de la Paris. Răspundea laconic: 

— Mi-e groază de Paris... Când oi muri, aici aș vrea să 
mă îngroape, dacă s'ar putea. Uite... chiar pe locul unde stau... 

Tata care avea obiceiul replicelor prompte şi ironice nu 
găsi de astădată chiar el nimic de spus 

Dela o vreme o vară a mamei prinse să cânte cu glas mo- 
latec romanțe : 

„Suveniri ale juneţii 

„Pentru ce nu mă lăsați ?... 
„Pentru ce liniştea vieții 
„Neîncetat mi-o tulburați ?...“ 

Maica Adriana asculta cu ochii închiși, mângâindu-mi lin 
“părul. Simţeam mângâerile ei aşternându-se în ritmul lental me- 
lodiei. Albastrul nopţii îi imaterializa chipul învăluit în negru, 
Stăteam cu capul în poala ei şi nu-mi era somn; deşi mireazma 
tare a pădurii şi distrămările albe de nori ce lunecau în răs- 
timpuri pe deasupra privirilor mele obosite mă ameţiseră. Aveam 
vaga intuiţie că acolo, aproape de mine se desfășura actul ultim 
al unei tragedii. O uriașă aripă flutura invizibil printre noi, Ari- 
pa amintirii.. Aceiași ce în seara aceasta de iarnă mă îndeam- 
nă să materializez în cuvinte neîncăpătoare puternicile impresii 
de atunci... 

Știu şi eu ?.. Poate că acele câteva ceasuri petrecute în pă- 
-durea din marginea mănăstirei Agaitonului au fost cele mai fru- 

moase nu numai din amurgul vieţii maicei Adriana, ci şi din a-- 
nii tinereţii ei. 

Prin nimic însă nu și-a trădat în ziua aceea și nici a doua 
zi până spre seară când am plecat faţă de Iorgu Ropală, pe care-l 
revedea după 30 ani și nu avea să-l mai vadă regretul după fe- 
ricirea pierdută. Fiindcă maica Adriana nu mai înțelegea acum 
de cât sacrificiul dus până la capăt. Și singură nu-și cunoscuse 


Fi 


forța latentă ce educaţia creștină lăsase ea. 

Dar iarăşi prin nici o falşă paradă de cucernicie călugă- 
rească nu a dat a înţelege aceluia ce în inima ei rămăsese atât 
de aproape de imaginea din tinerețe, că nu mai însemna astăzi 
nimic pentru ea. A fost simplă și la înălțimea revederii. Rămă-- 
sese femee,., 

Cu vre-o câteva ceasuri înaintea plecării ne-am suit până 
la vechea biserică de lemn a mănăstirii. Maica Adriana, mama 
şi Iorgu Ropală mergeau înainte. Eu alergam peste povârnișuri 
după fluturi colorați şi după frunze pentru ierbar și în răstim- 
puri obosită veneam să mă agăţ de braţul mamei, Şi auzisem pe 
Iorgu Ropală : 

— Tocmai în vâltoarea nebună a Parisului, unde îmi spui 
că ar fi fost ușor să te uit, acolo te-am purtat mai luminoasă în. 
gând și suflet ca o icoană... Olgă |... 

Iorgu Ropală era unul din acei bărbați cari venerează 
când iubesc. 

Apoi când iarăși venisem cu pălăria încărcată de romaniţă 
să o dau maicii Adriana care o strângea pentru leacuri, ea spunea 
cu ochii în pământ: 

— Este şi asta o mare mângâere pentru mine. Dar mă 
doare inima, că ai trecut fără tovarășă prin viaţă... 

Iorgu Ropală și-a lăsat obosit capul pe piept și nu a mai 
spus nimic. 

Când am plecat și-a luat rămas bun cel din urmă. Maica 
Adriana i-a dăruit o mixandră albă minunat înflorită intrun vas 
mic de pământ. Parfumul amar și tulburător al floarei și astăzi îmi 
evocă despărţirea aceea. l-a luat mânele încet într'ale lui, le-a săru- 
tat cu adâncă evlavie şi le-a ţinut câte-va clipe peste pleoapelele 
lui închise. Şi a privit-o mult, mult apoi cu duioșie și stăpânită 
durere : 

— Maică Adriană.„ maică Adriană !.. 

Ochii le erau la amândoi plini de lacrimi, 

Iorgu Ropală 'a murit câte-va luni după aceea la moșia lui 
din judeţul lași, A fost îngropat după dorinţă în cimitirul satu- 
lui Agafton. Maica noastră a mai trăit vre-o câţi-va ani, din ce 
în ce mai resemnată și mai firavă. De două ori pe săptămână 
se ducea la mormântul lui. Prin Botoşani nu mai venea. Revol- 
ta îi dispăruse din suflet. Din vremea aceea nu-mi mai amintesc 
de cât de o lungă îmbrăcăminte neagră și o făptură tristă şi tă- 
cută. Se depărtase şi de noi. Mormântul bărbatului iubit — mai 
viu pentru ea după moarte—ii ajungea... 

Memoriei îndoliate şi pururi albe a maicei Adriana închin 
aceste rânduri... 


Elena Vasiliu — Hasnaş 


FĂCLIA ARDE 
de V, Lașcu 


Făclia arde. Se topeşte. 
Trăiește 'n nimbul albăstriu, 
Apoi, treptat- treptat slăbește, 
Murind cu focu-i auriu. 


Așa şi omul, trăind, arde. 
Puterile-i 'n văpăi lucesc, 
Și zi cu zi el se desparte 
De rotogolul pământesc. 


Trad, de V. Ştefănescu 


Spre înălțimi 


Că omu-i sub vreme 
Ori vremea-i sub om, 


Pe astfel de teme 
Sa scris nu un tom... 


Dar zarea-i mai largă, 
Când mintea-i în stare 


Să rupă, să spargă 
A vremii hotare. 


Spre cer se îndreaptă 
Privirea şi gândul. 
Și legea 'nțeleaptă, 
Ce mână pământul 


Din culmi în abise 
Prin timpuri eterne, 
Nostalgice vise 
În suflete cerne. 


Și dacă pământul 

Și vatra-i a noastră, 
Al nostru-i ș'avântul 
Spre bolta albastră. 


Gândirea înfruntă 


„Strâmtoarea-i opacă ; 


Măsura măruntă 
Pe ea n'o împacă. 


Și 'n haosul vieţii 
Noi tindem cu dor 
Spre vârfuri semețe 
Ascunse în nor. 


Acolo cu zeii 

La sfat să se pue 
Ajunge doar omul 
Ce știe să sue. 


Și cine se teme 
Spre ceruri să cate 
Acela-i sub vreme 
Strivit de păcate. 


Dar cel ce se 'ndreaptă 


In drumul spre soare 
Pe el îl așteaptă 
Răsplata cea mare ; 


Pătrunde 'n Olimpul, 
Cerească cetate, 
Supus îi e timpul 


In eternitate. 


Pan. Halippa 


Producţia și comerțul de cereale în 
Basarabia sub ruși 


Il 


Anii 1912 şi 1913 au fost nenorociţi pentru producţiunea ce- 
realelor basarabene, întâmplându-se în lunie şi lulie anului 1912 
ploile ambudente şi neîntrerupte, care au provocat putrezirea pe câmp 
a celei mai mari părţi din recolta strânsă. In schimb în anul 1913 
recolta cerealelor a fost distrusă de seceta păgubitoare. 

De aici încolo începe scăderea regulată şi crescândă a produc- 
ției de cereale în Basarabia, La cauzele propriu zise ale scăderii 
s'au mai adăogat şi alte cauze de ordin politic. Rozboiul balcanic 
din 1912 şi mai târziu mobilizarea tinerilor, cauzată de războiul 
mondial din 1914, care aducea în mod fatal micşorarea considera- 
bilă a braţelor de lucru. Chiar dacă se producea o recoltă bogată 
realizarea ei ar fi fost imposibilă deoarece exportul de cereale era 
oprit. 

In preajma anului 1917 suprafața de cultură a cerealelor a 
scăzut până la 1.896.931,9 desetini 1). 

Datorita acestor cauze suprafața ocupată de cultura cerealelor 

“scade din ce în ce mai mult, în creştere fiind numai cultura orzu- 
lui, această cereală fiind necesară pentru aprovizionarea armatei 
depe frontul de Sud-Vest. 

Raportul procentual între diferite cereale şi suprafaţa totală 
cultivată în anul 1916 era acesta: 


Grâu de toamnă. . . . . 241,10 
Scari i ae EA A 
Grâu de primăvară 2,9%/9 
POLII e miei lei at sal 28,1%/9 
OPZS. A Aa ate e MI 3 Ai Baza 31,1%/0 
OVAS e Ile 4,8%] 
VEERE E ce otto ră a AARO 


1) „Basarabia“ Monografia etc. Op. cit. Pag. 357. 

De aici rezultă şi mai clar scăderea suprafețelor tuturor cerea- 
lelor în afară de cea a orzului. 

Această situaţiune precară nu se schimbă nici după deslipirea 
Basarabiei de Rusia şi alcătuirea Republicei Moldoveneşti, din cauza ` 
crizei enorme ce domnia peste toate provinciile fostului imperiu ru- 
sesc, Situaţia producţiei cerealelor basarabene rămâne în această stare 
de decădere până la actul Unirei din 27 Martie 1918. 

* * 
* 

După ce am făcut această schiţă a producţiunei cerealelor ba- 
sarabene în timpul stăpânirei ruseşti, trecem la a doua partea lucrării 
noastre, — la comerţul de cereale în această provincie. 


In Basarabia producătorii aveau două posibilităţi pentru des- 
facerea recoltei de cereale, micii negustori ce veneau la sate şi mo- 
şii unde cumpărau recolta, sau transportarea produselor de către 
producătorii însuşi la oraşe şi târguri. 

Aici intervine un fapt interesant, care ne arată cât de ex- 
ploataţi erau micii agricultori basarabeni, cári formau cea mai mare 
parte a producătorilor de cereale în Basarabia. 

Negustorii din oraşe, de obicei evrei, ieşeau în calea ţăranilor 
ce aduceau cerealele lor la târg, oferindu-le un preţ de nimic pen- 
tru produsul muncei lor. Țăranul, având nevoie de bani, ne ştiind 
preţul pieţii şi voind să economisească timpul, vindea . cerealele cu 
preţul propus. Cerealele acestea erau apoi revândute cu beneficii 
enorme la diferiţi exploatatori sau case comerciale. 

Câmpul de exploatare a producătorilor mici devenea mai larg 
în lunile Septembrie şi Octombrie, când venea timpul achitării dife- 
ritelor impozite şi a imprumuturilor contractate la case de eco- 
nomii. 

La producătorii mari moşieri vânzarea se făcea la moşie, cum- 
părarea contractându-se de către negustori mari prin intermediul mi- 
siților evrei. 

Țăranul basarabean având în permanenţă nevoe de bani şi la 
început neexistând în Basarabia bănci ce i-ar fi putut acorda împru- 
muturi convenabile pe termen mai lung, desfăcea produsul pămân- 
tului lui cu mari pierderi şi intra în afaceri cu totul ruinătoare. pen- 
tru dânsul. 

Vom înşira aici câteva exemple de exploatare a micului pro- 
ducător de către misiţi şi negustori: 1). 

Astfel în judeţul Hotin se lua lunar 5% pe o rublă sau se 
vindea grâu cu jumătatea preţului existent pe piaţă. 

In judeţul Soroca se practica următoarea modalitate : banii se 
eliberau producătorului-vânzător în primăvară în baza unui angaja- 
ment prin care ţăranul primea 10 ruble pentru 20 de puduri de 
grâu, iar în schimb dădea evreului o poliţă pentru 20 de ruble, e- 
vreul rezervându-şi dreptul de a prezenta poliţa la achitare în caz 
dacă nu-i va place grâul vândut. 

In judeţul Bălţi banii se eliberau în Martie, Aprilie sau Mai 
cu dobândă de 5 copeici de rublă lunar, sau cu un rabat de 10 
copeici de pud. 

In judeţul Orheiu banii se eliberau cu scadența anuală, cu 
condiţia achitării cu cerealele în dublă valoare: spre exemplu pen- 
tru 10 ruble se lua 1 chilă de grâu, care costă 20—25 de ruble, etc. 

Trebuie să adaogăm că plata pentru cerealele vândute se fă- 
cea, în afară de numerar şi în diferite mărfuri, In asemenea cazuri 
preţul, bine înţeles, se ridică cu mult deasupra preţului pentru cum- 
părătorul obişnuit, care le cumpără cu bani gata. 

Astfel în anul 1912 din 100 cazuri de vânzare a cerealelor 82 
se făceau cu bani, 15 cu bani şi mărfuri diferite şi 3 cu bani şi co- 
loniale. 

Această exploatare a micului producător o putem explica prin 
lipsa de vânzare a organizată şi a creditului mărunt țărănesc, Coo- 
perativele ce se ocupau cu acordarea împrumuturilor eftine la ţărani 
au început a se desvolta abia după 1904. Aceste cooperative acor- 
dau credite cu dobânda ce nu întrecea 8%/. 

Cu începutul secolului XX situaţia comerțului de cereale de- 
vine mai uşoară, din cauza desvoltării creditului sănătos. In Basa- 
rabia începură a se deschide diferite filiale ale băncilor comerciale 
ruseşti, iar mai târziu împrumuturile acordate de către căile ferate, 
cu dobânzi de 4—5?/ọ anual, contribuiră deasemenea în mare mă- 
sură la ameliorarea situaţiei. 


1) N. Moghileanschi „Sbât crestlanscago hleba v Besarabii“. Re- 
vista „Bessarabscoe selscoe hozeaisto“ anul 1915 Nr.Nr. 11 şi 12 Pag. 
329 şi 230. 

In anul 1907 împrumuturile acordate de către Direcţiunea Re- 
gională a Basarabiei se ridicau până la 22.068.127, 64 ruble. 

Aceste operaţiuni începură însă a scădea cu timpul, fiind înlo- 
cuite prin operaţiunile de depozitare. Astfel în anul 1911 s'au de- 
pus cereale în depozitul căilor ferate în cantitate de 69.272.192 pu- 
duri, cu împrumutul acordat de 13.891.373,45 ruble, suma această 
crescând către anul 1913 până la 14.257.692 ruble 1). 

Ca măsură intrebuinţată la vânzarea cerealelor în Basarabia se 
practica pudul (circa 16 kgr.) sau cetverti şi numai în judeţele So- 
roca şi Bender (Tighina) se întrebuința rareori chila (==20 de cet- 
verti = 64 kgr.). 


* 
E 


Trecem acuma la chestiunea comerțului exterior de cereale în 
Basarabia. 

După cum am arătat mai sus, cu alipirea Basarabiei la Rusia 
s'au deschis debuşeuri noi pentru plasarea produselor agricole ba- 
sarabene, îndreptându-se o mare parte din ele spre Odesa, pentru 
a fi exportate aiurea. 

In prima jumătate a secolului X/X exportul grânelor basara- 
bene se făcea în principatele Românești, Odesa, Rusia Centrală, 
Austria, Italia şi Spania. Se exportau: sandomirca, arnautca și 
ghirca. 

In cartea pomenită mai sus a Protoiereuiui Cuniţchi se arată 
dependinţa /așilor de exportul basarabean de cereale, ca exemplu 
se arată că încă în Decembrie anului 1812, când exportul grâne- 
lor peste Prut a început să se îngreuneză, 1 ocă (1 kgr. 200 gr.) 
de făină de grâu costa în Basarabia 5 parale, pe când în laşi 
prețul aceleeaș făini se ridică până la 15 parale. 

După regiuni, exportul de cereale în a IV decadă a secolului 
trecut se făcea astfel: din partea de nord a Basarabiei, cerealele se 
duceau pe Nistru, încărcarea făcându-se în Moghilev sau pe malul 
tighinean. 

Din partea de mijloc a Basarabiei cerealele se exportau mai 
puţin, ele se destăceau la Odesa, prin oraşul Tiraspol cu calea fe- 
rată, fie cu trăsuri se transporta la Rezina sau Râbnița. 

In ceeace priveşte partea de Sud, cerealele se transportau cu 
trăsuri până la Odesa sau Cetatea-Albă. 


1) P. V. Synadino Op. Cit. Pag. 115, 

In perioada anilor 1644 — 1845 din Basarabia s'au exportat 
cereale în Austria în cantitate de 28.700 cetverti iar în Moldova 
17.000 cetverti 1). 

Centru comerţului de cereale era pe atunci oraşul Bălţi, unde 
la iarmaroace anuale din 14 August se făceau cele mai însemnate 
tranzacţiune în ceeace priveşte tranzacţii de cumpărare-vânzare a ce- 
realelor. 

Am vorbit mai sus despre legătura ce există între piața de 
cereale basarabeană și cea Românească. Această legătură se în- 
tăreşte şi mai mult în a doua jumătate a secolului trecut mai a- 
les cu alcătuirea comisiunei Europene a Dunărei. 

Această legătură se exercită în deosebi între partea Basa- 
rabiei de lângă Prut şi Dunăre şi Brăila, Galaţi şi Sulina. 

Acest fapt îl explică D-1 C. Maleşevschi, autorul studiului e- 
conomic cu privire la proectul de construire a unei linii ferate Vap- 
nearca-Jebrieni prin intermediul Comisiunei Europene a Dunării, de 
adâncirea braţulut Sulinei, ceeace a dat posibilitatea României de a 
ieftini exportul produselor ei agricole; portul Galaţi, care este aşe- 
zat la vărsarea Prutului în Dunărea devenind astfel principalul cen- 
tru al comerţului de cereale aduse pe Prut şi transportate mai de- 
parte la Sulina şi Constanţa °). 

Eftenirea exportului şi a transportului a mărit şi mai mult ac- 
tivitatea comercială acestui a punct. 

Comerţul basarabean de cereale a devenit mai intensiv şi da- 
torita faptului că după tratatul dela Berlin 1878, prin care graniţele 
Basarabiei au fost restituite în marginile tratatului dela Bucureşti, 
în Basarabia au venit mulţi comercianţi greci, cari se stabilesc la 
Reni şi Ismail, unde încep largă activitate în domeniul comerţului 

După 1880 exportul basarabean de cereale se intensifică şi mai 
mult graţie introducerei tarifului de calea ferată eftin şi convenabil 
pentru comerciantul basarabean. 

Din regiunea oraşului Reni cerealele basarabene totuşi se în- 
dreptau mai mult spre Sulina decât spre Odesa, intervenind faptul 


1) A. Zaşciuc. „Bessarabscaea oblasti. Materialâ dlea gheorgrafii 
1 statistichi Rossi, S. Petersburg. 1862 Pag. 353. 

2) Economist. „Vâvoz hleba cerez bessarabschiea tamojni“, Re- 
vista „Bessarabscoe selcoe hozeaistvo” Anul 1916 Nr. 8 Pag. 274. 

că deferenţa intre taxele de transport Reni— Sulina şi Reni—Odesa 
fără a socoti costul trecerii peste canalul Sulinei era egală cu 2!/ 
copeici în folosul Sulinei. La aceasta se mai adaogă avantajul trans- 
portului încărcămintelor parcelate, ce se exercita la Sulina şi ceeace 
nu se prea practica la Odesa. 


Toate aceste cauze împreună formau o atracție către piețele 
româneşti spre care se scurgea cea mai mare parte din cerealele 
basarabene. 

Cu începutul secolului XX exportul cerealelor basarabene se 
măreşte şi mai mult, fiind încurajat de un special tarif feroviar re- 
dus. Cifrele de mai jos oglindesc intensitatea acestui export: 1) 


Exportul cerealelor din Basarabia în mii de puduri 
Anul 1902...56.815 Anul 1907. ..52.069 
„ 1903...47.248 „ 1908...29.688 
» 1904...26.780 „1909...31.685 
» 1905.. . 24.847 y 1910...34.881 
„ 1906. . . 49.867 AEs E a SET Ay Ler 


In acest tablou ne izbesc cifrele reduse, care exprimă expor- 
tul pe anii 1904 şi 1905, Cauza exportului redus de cereale în 
1904 este recolta mai mult decât insuficientă (54.824.000 puduri), 
care a produs chiar foamete între ţărani. In ceace priveşte exportul 
neînsemnat în anul 1905, explicarea este cu totul de alt ordin; cu 
toată recolta destul de abundentă în acest an nu s'au putut exporta 
cantităţile de cereale disponibile pentru export din cauza grevei lu- 
crătorilor de cale ferată, produsă de prima revoluţie rusească, po- 
tolită însă destul de repede. 

In acest timp exportul cerealelor se făcea prin următoarele mij- 
loace: prin Prut, Dunăre şi Nistru, fie cu calea ferată, fie pe Ma- 
rea Neagră, fie cu trăsuri. 

In ceeace priveşte felul cerealelor exportate avem ciirele, care 
ne arată raportul lor la exportul total de cereale. Astfel s'au expor- 
tat pentru perioada 1902—1911 : 


1) N. Moghileanschi. „Vâvoz hleba iz Bessarabii iz raionov teago- 
tenia hlebnâh gruzov*. Revista „Bessarabscoe selscoe hozeaistvo“ Anul 
1915 nr. 13 Pag. 350. 

Felul cerealelor 


Secara Me 9,3%] 
(rău e zic ai lezat Le 26,5%/ 
OVB e ore e ÎL „. 2,0%/9 
OI eg E PE e Part die CCA des 20,0%/9 
Porn De ne ap a 40,6%/, 
Diverse 3 lao ue atat 110070 
100%/, 1) 


Procentul atât de mare al grâului exportat se explică prin fap- 
tul că grâul basarabean dădea cea mai bună făină, preţuită foarte 
mult pe pieţele străine, mai ales din cauza că ea nu se strica uşor 
în corăbii şi putea să fie păstrată timp îndelungat. 

In ceeace priveşte exportul cerealelor prin calea ferată pentru 
perioada de 1902-—1911 avem mediile pentru: 


Secară . . . . 3.817.900 puduri 
Ciu Sti 10.868.500 , 
OVAS ae 827.500 -3 


Porumb. . . .16.687.800 „, 
Diverse. s.. 0489002 2) 


Aceste cifre ne dau posibilitatea de a vedea ce rol mare a ju- 
cat în transportul cerealelor basarabene calea ferată a cărei primă 
linie Chişinău-Odesa, s'a inaugurat în anul 1871, 


Eugen Torgașev 


1) N. Moghileanschi. „Vâvoz hlebov... etc." op, cit. Pag. 349. i 
2) N. Moghileanschi. „Proizvodstvo... etc.“ op. cit. Pag. 93. 


Glas de holdă nouă 


Sunt lan rostogolit de greu belşug 
Și peste mine macii sângerează. 
Odihna 'n glie mi-o sădi un plug 
Iar creștetul mi-l boteză o rază. 


Am ascultat susurul din fântâni 
Ingemănat cu sbor de vânt prelung 
Cântări pe drum, doiniri aprinse 'n stâni 
Și vieții mele încă nu-i ajung. 


Să vii secerător stăpân din zare 
Amestecându-ți paşii cu țărână 

Să mă culegi, dând chiot pe hotare, 
Și să mă treeri pe 'ncercate 'n mână! 


Sunt holdă plămăditaici pe șesuri 

Din mila ta şi-a cerului cu ploae. 

Te chem să vii cu săbii să mă 'mpresuri 
Și ostenit să dormi pe un trup de pae. 


Va fi amurg şi murmur de pădure 
Alunecând prin rugi şi prin aglice 
Peste pământuri umbre tot mai sure 
Și visul tău sătul ca șapte spice. 


Gângav, sub snop ţi-o descântă un greer 
Bolnav de atâta lungă lenevie. 

lar când vei fi în aria de treer 

Din câmp, un puf uşor de păpădie, 


Jti va veni ca o scrisoare blândă 

Ca să-ți desmerde arșița de pe obraz 
Cum o iubită pusă sub osândă 
Sărutun chip cu drag și cu necaz. 


Octav Sargeţiu 


Cetățile de piatră 


Cele mai cunoscute urme arheologice ale Basarabiei sunt ce- 
tăţile ei de piatră, studiate şi de savanții ruşi şi de români, chiar 
“înaintea realipirei Basarabiei. Intre altele cităm studiul d-lui Al. La- 
pedatu asupra  Sorocei, publicat în primele numere ale Buletinului 
Com. mon. istorice. După război două studii recapitulative s'au pu- 
blicat de d-nii general Panaitescu !) şi Şt. Ciobanu ?); ultimul a 
publicat o monografie complectă asupra istoricului Tighinei 2). Din 
toate cetăţile existente, de-o atenţie deosebită s'au bucurat cele dela 
extremităţile provinciei : Hotinul şi Cetatea-Albă, singurile care sunt 
“sub supravegherea unui păzitor prin grija secţiei comisiunii monu- `` 
mentelor istorice din Chişinău. í 

După aspectul pe care-l mai păstrează până azi, aparțin tipului 
de cetăţi medievale, care au fost construite la graniţa de est a Mol- 
dovei nu numai pentru apărarea acestei provincii, dar pentru stăvi- 
lirea năvălitorilor şi mai departe. Observaţia d-lui Ciobanu că la 
Nistru se termina Europa civilizată depe atunci, prin faptul că nu- 
mai această apă e mărginită de cetăţi, pe când celelalte ape ale Ru- 
siei meridionale mau nici una — e justă. Din aceste cetăţi de piatră 
Chilia şi Ismailul sunt dispărute, rămâne să ne ocupăm de Hotin, 
Soroca, Tighina şi Cetatea-Albă. 

Cea mai nordică, Hotinul, a jucat un rol important în istoria 
Moldovei, de oarece fiind punct de mijlocire între aceasta şi stăpâ- 
nitorii de Nord ai Nistrului; Polonii, Ruşi, la care se adăugară şi 
Turcii dela Sud, a fost considerată ca o chee de cucerit pentru a- 
'sigurarea stăpânirei Moldovei: întregi uneori. Vechimea nu este sigură 
deşi destul de adâncă; unii susţin chiar, după legendă bine'nţeles, 
“Car fi fost întemeiat de un rege al Dacilor. Cele mai vechi ştiri 
istorice sigure sunt acele care vorbesc de cetatea Hotinului din ţara 


1) Gener. Sc. Panaitescu „Cetăți ruini din Basarabia“ în „Bulet. 
‘Com. Mon. ist. pentru Basarabia“ |, Chişinău 1924, pp. 84-111. 

2) Şt. Ciobanu în „Monogragia Basarabiel“ Chişinău 1926. 

3) In „Bulet. Com. Mon, Ist.* Chişinău 1928, pp. 15-57. 

Şepeniţului, cunoscută încă înainte de întemeerea Moldovei 1). Prin 
familia Muşatinilor Hotinul ajunge în stăpânirea Moldovei la finele- 
sec. XIII, de când rămâne cetate moldovenească mai bine de două 
veacuri. ; 

De cine a fost zidită cetatea nu se ştie sigur; se pomeneşte 
de ea în timpul lui Alexandru cel Bun, care o repară, ajutând la 
desvoltarea vieţei economice, aici fiind de mult timp cunoscut va- 
dul local. Ştefan cel Mare recucerește cetatea, pe care între timp 
o luaseră Polonejii pe timpul certurilor dintre fiii şi nepoții lui 
Alexandru cel Bun. Urmaşul cel mai însemnat, Petru Rareş, şi-a 
dat seama de valoarea Hotinului, care curând ajunge mărul discor- 


Cetatea Hotinului, 


diei dintre Poloneji şi Turci. Aceştia din urmă ordonă lui Alexandru 
Lăpuşneanu să distrugă cetatea, care curând vede sub zidurile ei 
oştile lui Mihai Viteazul în urmărirea Movileştilor. 

In sec. XVII Hotinul a trecut de mai multe ori în stăpânirele 
succesive ale Turcilor şi Polonejilor ; pe baza notiţelor unui general 
polonez un poet a lasat o frumoasă poemă despre una din luptele 


1) D, Onciul „Originele Principatelor“ Bucureşti 1899, passim. 

„pentru Hotin. Un funcţionar turc anonim a lasat o amănunțită des- 
“«criere a cetății, refăcută şi lărgită de Turci, considerată atunci şi de 
Cantemir ca una din cele mai mari cetăți ale Moldovei 1). Un alt 
demnitar turc o vizitează în 1763, lăsându-ne oarecare impresii. 

Sub stăpânirea turcă Hotinul a fost asediat în mai multe rân- 
duri, până când prin anexarea Basarabiei dela 1812 trecu sub stă- 
pânirea rusească. Cetatea fu transformată de rangul al doilea, iar 
«dela 1856 desfiinţată şi lăsată în complectă uitare, dărâmându-se în 
parte până la reluarea ei de Români. Sub auspiciile comisiunii dela 
Chişinău s'au început oarecari îmbunătăţiri; s'a dat atenţiei vechiu- 
lui paraclis al lui Petru Rareş, asupra căruia D-1 Balş ne-a dat un 
mic studiu. 2) 

In starea actuală se compune dintr'o cetate de piatră, zidită de 
moldoveni, în formă de regiment dinspre uscat cu patru turnuri şi lineară 
“spre Nistru cu 3 turnuri; zidurile sunt puternice şi au cazemate în 
interior, In sec. XVIII turcii au ridicat o a doua cetate de pământ, 
bastionată, cu şanţ împrejur şi cu căzărmi pentru ieniceri; Ruşii a- 
dăogară o biserică. Mai bine se păstrează astăzi tocmai cetatea cea 
mai veche. 

Pe malul mijlociu basarabean al Nistrului se ridică în pro- 
porţii mai mici, cetatea dela Soroca, cea mai moldovenească decât 
toate şi cea mai mică. Părerea unor ruşi C'aici ar îi fost o cetate 
genoveză nu se poate susţine. A fost cu siguranţă un vad în sec. 
XIV, dar cetatea şi oraşul cu pârcălăbie apare mai târziu. Pentru pri- 
ma oară se pomeneşte de asemenea dregător la 1499 în tratatul lui 
Ştefan cu Polonii. Dacă Petru Rareş ar face cetatea în piatră, ea 
trebuie să fi fost de lemn şi de pământ pe vremea lui Ştefan cel 
Mare, cum se confirmă şi dintr'o scrisoare a lui Bogdan cel chior.?) 

In decursul secolului sec. XVII a fost atacată de oştile Caza- 
cilor, care aveau drum direct pe aici; în a două jumătate a aces- 
tui veac în deosebi ea a fost atacată şi prădată, dar şi Sorotenii 
au răspuns la fel, aceste lupte nu împiedicară ridicarea oraşului, 
care ţinea un iarmaroc cu negustori moldoveni şi străini. In sec, XVII 
fu atacată de aceiaşi Cazaci, apoi de Tatari şi Poloneji, apoi de 
Ruşi, care o stăpânesc odată cu întreagă Basarabie. 


1) D. Cantemir, op. cit., p. 32 
2) „Bul. C. M. I. Basarabia“ II, Chişinău 1928, pp. 9-13. 
3) AL Lapedatu în „Bul. Com. Mon, Ist.“ VII, Bucureşti 1914, p. 85. 

Despre trecutul ei să găsesc date la unii călători, ca Moro de- 
Braze cel însoțea pe Petru cel Mare la 1711; autorul anonim turc: “ 
tot depe atunci şi un englez dela mijlocul veacului XVIII. Dimitrie 
Cantemir, care a vizitat-o, afirmă că este mică, dar cu ziduri foarte- 
tari şi înalte. 1) 

Ea se păstrează azi sub formă de ruini, din care s'au păstrat 
însă bine zidurile înalte şi turnurile cu ocnelurile evidente. De for- 
mă circulară, are o poartă întoarsă spre apă, ceia ce-i dă caracter 
de factorie şi oare care slăbiciune, E "'nconjurată de un şanţ aquatic, 
ce lasă liberă numai limba de pământ spre fluviu. Are turnuri trei 
circulare spre uscat şi unul dreptunghiular spre apă, cu poarta ce- 
tăţii ; sunt depărtate între ele de 20 m. şi au două etaje. Inălţimea 
totală este de 20 metri la turnuri şi cingătoare; asta îi dă un as- 
pect general svelt. 


Asupra cetăţii Tighina s'au exprimat mai multe păreri în ce 
priveşte origina aşezării şi vechimea cetăţii. Credem că un cuvânt 
hotărîtor a spus d. Ciobanu în studiul de care am pomenit. 

Etimologia cuvântului Tighina este de origină tătărească în le- 
gătură cu vadul ce va fi fost aici încă înaintea înfiinţării Moldovei, 
Prima ştire istorică sigură apare întrun document al lui Alexandru 
cel Bun din 1408, în legătură cu privilegiile acordate negustorilor 
din Lemberg, reînoite şi de alţi domnitori ulteriori. Pe timpul lui 
Ştefan cel Mare a continuat a fi moldovenească şi abia pe timpul 
lui Rareş este pierdută, cucerită fiind de Turcii lui Soliman, care-i 
schimbă şi numele în „Bender“, care 'nseamnă port. 

Multă vreme a existat părerea că cetatea Tighina a existat 
încă pe timpul stăpânirei moldoveneşti. D-1 Ciobanu însă a dovedit 
temeinic că a fost îndicată de Soliman Magnificul între 1538—1541, 
când avem date sigure că este gată 2). In a doua jumătate a sec. 
XVI şi 'n sec, XVII Tighina a fost mereu atăcată de Moldovenis- 
Cazaci şi Poloneji, ruşi Soroca; dar a rezistat aproape totdeauna 
fără mari stricăciuni. Ea avea un rol important pentru stăpânirea 
turcească, căci de aici începea raiana care se 'ntindea peste tot su- 
dul Basarabiei. ' 


1) D. Cantemir, op. cit, p. 31. 
2) „Cetatea Tighina“ Chişinău 1928, No. 23—25. 

Pierderea Tighinei nu o putură suporta Moldovenii aşa de 
uşor, de aceia unii domni se gândeau deseori s'o recucerească; 
“exemplul cel mai îndrăzneţ, al lui lon Vodă cel cumplit. Importanţa 
cetăţii creşte în veacul următor, turcii dându-i un dregător superior, 
care a stat până la 1812, când revine Ruşilor. Aceştia au mai adău- 
gat încă un rând de fortificaţii exterioare şi o biserică, refăcând pe 
un plan cu totul nou, occidental şi oraşul. La 1917—18 a avut de 
suferit pe urma retragerei armatelor ruseşti. 

Un episod interesant din viaţa Tighinei, care o pune în legă- 
tură cu istoria europeană, este legăturile sale cu regele Suedici Ca- 
rol XII, care a stat aici mai multă vreme, în timpul campaniei sale 
împotriva Ruşulor, S'au păstrat multe informaţii asupra acestui fapt; 
până azi durează un monumeut la Varnița, în amintirea lui. 

Se compune din două elemente bine distincte. Cea mai veche 
este citadela de piatră din interiori, din ziduri groase, de forma 
unui patrat, cu o singură intrare spre sud. Are o suprafață de 2 
ha. şi 8 turnuri, cu zidul estic direct pe malul Nistrului. La exterior 
e cetatea de pământ de forma unui pentagon neregulat, alcătuită 
dintrun şanţ adânc căptuşit cu piatră şi subterane sistematic lucrate! 
Valul are 10 bastioane şi 6 porţi; interiorul are 60 ha. cu nume- 
roase clădiri, între care şi ruinele unei geamii. 

Astăzi, ocupată de armată, caşi alte cetăţi, este una din cele 
»mai cercetate de călători, dornici să cunoască din trecutul Basarabiei, 


P. Constantinescu — laşi 


CÂNTEC. 


Ascultă freamătul pădurii 
Și glasul tainic de izvor 

Ce redeșteaptă din adâncuri 
Mirajul nopților de dor. 


Ascultă cum privighetoarea 
Inşiră gamele-i în salbă 
Ascultă inimâ-mi cum båte : 
De dorul tău prințesă albă. 


Alfred Tibereanu. 


EE 


La gura sobii 


Privind cărbunii cum se trec, 
Rămân cuprins de gânduri 
Ș'ascult cum șoarecii, în sec, 
A foame rod din scânduri. 


In geamuri vântul furios 
Izbește fără milă, 

Smulgând la streșina din dos 
Din șumbreda şindilă. 


O bufniță cu glas prelung 
Sinistru 'n horn suspină 
Și ţipetele-i triste smulge 
Ecouri din ruină... 


Cărbunii toţi s'au mistuit 
In flacăra albastră ; 
S'aud cocoşi cântând zorit 
Si vântul sub fereastră. 


Mă uit în geam și nu zăresc 
In sat nici o lumină; 
Străbate doar pe drum ceresc 
A nopților regină. 


Paşcani— Orheiu. Neculai Şofranschi 


Un bal la Cahul 


— FRAGMENT — 


Și orașul Cahul se simţea obligat să-și mângâe din când 
în când cetăţenii săi. Bine'nţeles, nu cu cine știe ce minuni. Dar 
o reuniune a existenţelor trupești și a celora sufletești, o paradă 
a hainelor, o însuileţire cât de mică pe marginea maturității, un 
schimb de priviri la lumina comună, un asalt pe marea liniștită, — 
toate acestea trebuiau să se producă odată, Căci ar fi fost dure- 
ros, ca un fruct matur să rămâe intact, în virginitatea și urâţe- 
nia feţei îmbătrânite. 

Așa dar, ceeace trebuia să se'ntâmple, a avut loc în noap- 
tea balului dat de liceu. 

Zămislirea embrionară în pereţii școalei s'a răspândit prin 
oraș cu mult timp înainte. Bal în Cahul... Scoaterea hainelor din 
naftalină, îngrijorarea mamelor. visul domnișoarelor, cu dorinţele 
ce se traduceau în fapt numai prin umilința somnului, hotărîrea 
cavalerilor de a învinge, de a distruge portiţa convenţionalului... 

Și elevii,—azi în câmpul tuturor privirilor. Ca organizatori 
ai serbării ca niște pioneri în progresul Cahulului. Şi îndepărtați 
de pe calea zbuciumului sentemental. Căci sunt micuţi, deabia în 
clasa amorului primitiv. Puțin mai mari decât elevele liceului de 
curând deschis, pentru cari băeţii purtau un simţ aproape părintesc. 

Dar câtă stăruință ! Și piesa, și declamaţiunea poeziilor pen- 
tru vitejia armatei, pentru mama îndurerată, și organizarea dan- 
sului, și bufetul, Spre binele tuturor vârstelor și sexelor. 

S'au apropiat clasele, s'au coborit profesorii în mijlocul 
elevilor, Au apărut talentele, mai mult sau mai puţin acceptabile 
pentru Cahul, 

În piesă primarul teroriza pe tânăra învăţătoare, In schimb 
însă, notarul indrăgostit o idealiza, presărând iubirea cu mai multe 
gângăveli asupra simțului, care-i surmena vinele, 

Mihai juca rolul notarului, Un profesor i-a dat hainele ne- 
cesare, și astfel prefăcut, el repeta acţiunea înaintea unei eleve 
de vre-o patrusprezece ani, devenită învăţătoare fără nici un 
sprijin și înconjurată de expresiunea puţin pitorească a unui 
sat orecare, 

Mitea Ursu lucra în echipa destinată pentru înzestrarea 
unui muzeu istoric. Cu alte cuvinte, acești elevi trebuiau să tran- 
sforme o sală de clasă în muzeu, 

Nicu Metaxa, Dimitriu și alții se căzneau lângă bufet, care 
trebuia să fie bine organizat și fără nici o cheltuială. Dar cu a- 
jutorul purceilor şi curcanilor fripți, a dulciurilor şi băuturilor, — 
toate strânse mai mult dela elita Cahulului, — s'a putut înzestra 
un bufet chiar bun. 

In sfârşit, problemele erau repartizate și munca se desfă- 
şora până în cele mai mici detalii. 

Sună ora balului. Orchestra ocazională din oraș cântă mar- 
şul. Oaspeţii sosesc în grupuri izolate, La'nceput se observă două 
atitudini. Elita staţionează prin sălile de clasă, transformate în 
bufet, sală de dans, muzeu etc. Staţionează parcă dezorientată, 
fără nici un interes, timidă, că în spitalul de contagioși, unde 
poţi să te molipsești la fiecare pas. Și de cealaltă parte restul 
oaspeţilor -- funcționari, comercianţi, domnișoare, cavaleri — toţi 
bine dispuși, vorbăreţi, curioşi. 

Aceste două atitudini n'au putut să se menţie mult timp 
pe poziţiunile lor, O grupă de cetăţeni ai Cahulului a mers la 
compromis, iar altă grupă şia îngăduit un asalt în raporturile 
stabilite cu timpul, Şi nici nu putea să se'ntâmple altfel, căci at- 
mosfera din seara balului i-a dezlocat pe primii din locaşul lor 
izolat în tihnă şi mulțumire, iar celorlalţi le-a dat curaj și nă- 
zuință, 

La ora, când altă dată trupurile acestor cetăţeni își reino- 
iau în somn forțele pentru banalitatea de a doua zi, la această 
oră— acum — sunetele orchestrei au făcut ca privirile să se'ntâl- 
nească fără nici o consideraţiune și îndemnurile să se grăbească. 
Hotarele nu mai puteau rezista. In mijlocul însuflețirii generale 
cavalerii începeau să invite la dans şi domnișoare din grupa o- 
pusă. 

Un necunoscător al vieţei din Cahul n'ar fi putut observa 
separațiunea de până acum, căci perechile ce se legănau la adă- 
postul îngăduirilor dansului, fumegau dorința asezată prin câm- 
pul, unde nu se cunoaște subordonarea. Și chiar dacă i s’ar fi 
şoptit despre cele două laghere de oameni, cu aceleași înterese 
pentru existența lor și cu îngrădirea evidentă, —apoi nu numai 

acel necunoscător al condiţiunilor locale ar fi prezis, că cetatea 
va cădea, după cum nici O forță na prea rezistat în năvala sim- 
turilor. 

In seara balului nu s'a măhnit nimeni. După toate, în apro- 
pierea oamenilor mentalitatea învechită și predispusă peirii dis- 
pare fără ca să producă nemulțumiri. 

Elevii vroiau ca oaspeții să se distreze, Cu dansul, cu bu- 
fetul, cu muzeul. Şi lumea se distra. Numai în sala muzeului lu- 
crurile se cam încurcau. Fiecare dintre vizitatori intra cu bucu- 
rie, căci deasupra uşii era spânzurată o firmă mare cu înscrip- 
ţia : întrarea grătuită, 

— Aici, la muzeul eftin! exclamau unii. 

— Fără bani, fără bani, îi corecta Mitea Ursu, stănd lângă 
ușă și invitând perechile ce se primblau după dans. 

— Mari minuni, domnilor! De unde au găsit aceste rari- 
tăţi, spuneau mai mulți funcţionari, părăsind muzeul şi abia po- 
tolindu-şi râsul, 

Alţii eșau fără grabă, nedumeriţi, dezamăgiţi. Se'ncruntau, 
în special când vedeau înscripţia de pe firma din interior, tot 
deasupra ușii: eșirea cu bani. 

Plăteau, căci... nu se putea altiel, 

Mitea Ursu dădea și explicaţiunile cuvenite. 

— Doamnelor și domnilor, aici avem toporul, cu ajutorul 
căruia Țarul Petru cel Mare și-a făcut drum în Europa! 

Ochii vizitatorilor priveau o rugină de topor, găsit la o gos- 
podărie oarecare din Cahul. 

__— Aci se găsește „cheia ferecirii,“ striga mai departe Mitea 
Ursu, arătând o cheie îndoită, stricată, ruginită, 

— Priviţi, vă rog, butoiul, în care se adăpostea marele fi- 
lozoi grec Diogene! 

Vizitatorii pipăiau doagele unui butoi putred, cu miros de 
murături, 

— Aici sunt pantalonii regelui Pepin cel Scurt! Şi lumea 
privea o pereche de pantaloni de catefea, mici pătaţi. 

— Roata lumii, domnilor! O roată fără câteva spiţe ilustra 
cercul, în care se desfășoară viața, 

— Aici, după toate silințele omenirii, s'a găsit axul pămân- 
tesc! Un bostan întrodus în dușumeaua de scândură se ţinea 
vertical şi astfel arăta „descoperirea extraordinară.“ 


32 VIAŢA BASARABIEI 


— Priviţi, vă rog, vidul lui Torricelli! Şi lumea se'nbulzia 
să vadă ce-i după o perdea. 

Nu era nimic, bine'nţeles. 

Și aşa mai departe. 

In mijlocul sălii, prin colţuri, se găseau „cele mai rare o- 
biecte“ și chiar „singurele exemplare“, aduse de către elevi dela 
gazde sau vecini. 

Dintre vizitatori, unii râdeau cu hohote, Alţii, întrun râs 
silit, îşi divulgau nedumerirea, căci nu prea erau familiarizați cu 
multe cunoștințe şcolare, 

Elevii alergau prin toate părţile. Erau în continuarea mun- 
cii. Dar privirile lor se'ndreptau nu numai odată spre perechile, 
cari dansau și, mai ales, în rândurile domnișoarelor. Printre a- 
cestea era și Lora lui Nicu Metaxa, frumoasă, gingașă, tânără. 
Urma liceul din Bolgrad şi ocazional a venit la Serbare. 

Sora lui Nicu Metaxa, fiică de boier, frumoasă... 

Și de cealaltă parte, Mitea Ursu... 

Căci s'au întâlnit în muzeu. Mitea i-a explicat multe, a 
privit-o în ochi, a condus-o prin toată sala, la un moment dat 
au rămas singuri și sau privit mai mult decât o clipă... Tăcerea 
lor comună, acest legământ numai dintre ei amândoi le-a șoptit 
enigma... 

Apoi, Lena Metaza a părăsit muzeul. 

S'a jucat și piesa, cu sfârşitul ei oarecum aplaudat. Şi 
dansatorii au obosit, Şi lăutarii s'au făcut mai puţin curioși, după 
ce au stabilit cine și cu cine poate să-și găsească mângâerea la 
adăpostul sunetelor de trambon, vioară și dobă. 

Astfel, serbarea și balul trecuse printre zilele sfârşite, 

Dar două ființe s'au desprins din convoiul cahulenilor ins- 
vensivi și sau oprit la marginea închipuirii nepermise. Mitea 
Ursu, băiat de spălătoreasă, şi Lena Metaxa, fiică de boier, s'au 
dispărțit fără ca să-şi spue mărturisirea. Fiecare a plecat cu 
privirea concentrată în ființa lui proprie, căci au simțit chema- 
rea către un sentiment comun, care le aparţinea numai lor, 


N. Spătaru 


Din graiul răsboiului şi revoluţiei întrun 
sat din Basarabia ”) 


- 


Monografiile dialectale s'au dovedit că sunt foarte precise mij- 
loace de cunoaştere a graiului regional. Dacă pentru celelalte pro- 
vincii a le statului românesc întregit s'au întocmit de mult asemenea 
monografii, apoi Basarabia şi din acest punct de vedere a rămas în 
urmă, Colecţiile de poesii populare a le d-lor I. Buzdugan, Gh. Ma- 
dan, cele câteva poesii şi poveşti basarabene din colecţia „Graiul 
Nostru“ de Ov. Densuşianu şi Th. Speranţă, Poveștile din Basarabia 
de G. Th. Kirileanu, studiul sumar a lui G. Weigand, etc, nu reuşesc 
să ne înfăţişeze graiul moldovenesc din Basarabia în toată comple- 
xitatea, bogăţia şi frumuseţea lui. Ş'apoi operele citate mai sus sunt 
colecţii de versuri şi este ştiut că între graiul poesiei şi poveştilor 
şi graiul din vorbirea zilnică, obişnuită este o foarte mare deose- 
bire. O cercetare riguros ştiinţifică se împune deci. 

Moldovenii din Basarabia au trăit, în cei o sută de ani de 
stăpânire rusească, în condițiuni de viaţă cu totul deosebite de ale ce- 
lorlalţi Români. Izolaţi aproape complect de restul neamului româ- 
nesc, au fost determinaţi să intre în multe şi variate raporturi cu 
Ruşii. Acest fenomen îl observăm oglindit şi în graiul lor. Pe deo- 
parte un conservatism puternic păstrând un stadiu mai vechiu de 
evoluţie a dialectului moldovenesc, iar pe de alta o puternică influ- 
enţă şi prefacere determinată de raporturile ce le-au avut cu Ruşii. 

Nu am de gând să arăt cari sunt aceste raporturi, dar mă o- 
presc asupra unui singur punct şi poate cel mai intens ce-a fost 


Comunicare ținută la socletatea Studenţilor în Filologie dela Uni- 
versitatea din Bucureşti in şedinţa din 5 Aprilie 1932, 

*) Materialul din acest studiu lam cules din scrisorile de războiu 
şi din convorbirile cu sătenii din satul Cornova — Orhei în vara anului 
1931, când am luat parte la lucrările Seminarului de monografie socială 
de sub conducerea D-lui prof. D. Gusti. 

între Moldoveni şi Ruşi şi anume: armata, răsboiul şi voiu arăta 
cum se oglindeşte în graiu. 

Şcoala, biserica, instituţiile de orice fel de care aveau nevoe 
Moldovenii îşi au şi ele partea lor de influență a limbei ruseşti 
asupra graiului moldovenesc. Armata la rândul ei şi mai aproape 
de noi Răsboiul mondiăl şi, derivată din acesta, Revoluţia sau „Slo- 
boda“ au deschis mult mai larg porţile influențelor graiului rusesc 
asupra celui moldovenesc. Până la isbucnirea răsboiului mondial, 
dat fiind sistemul de recrutare al statului rusesc, foarte puţini flăcăi 
moldoveni plecau să-şi facă stagiul militar. Abia dacă plecau 
câte 5—8 flăcăi din sat. Ceilalţi erau scutiţi ca: fiind unul la părinţi, 
cel mai mare dintre frați, scăpat la sorţ, etc. Odată cu declara- 
rea răsboiului au plecat toţi bărbaţii valizi între 18 ani şi 45 ani 
iar cei mai în vîrstă de 45 ani şi chiar fetele şi nevestele au fost 
luate „la acopuri“ (la făcut tranşee). Chiar şi cei rămaşi acasă au 
intrat în legături cu soldaţii ruşi cari, în drum spre front, se opreau 
prin sate. 

In timpul răsboiului relaţiile dintre săteni şi autorităţi au fost 
mult mai intense, date fiind împrejurările speciale, când 'se cerea 
dela sătenii rămaşi corvezi, misiuni diferite etc. Nu trebuesc trecute: 
cu vederea şi legăturile dintre cei plecaţi la front şi cei rămaşi acasă.. 

Soldaţii moldoveni erau împrăștiați prin cele mai depărtate şi 
- diferite regimente ruseşti şi rar se întâmpla să cadă mai mulţi mol- 
doveni în acelaş regiment; aşa că erau siliți de împrejurări să vor- 
bească numai în ruseşte şi, dacă nu ştiau, trebuiau să învețe- 
Unii soldaţi moldoveni fiind câte unul singur întrun regiment de 
toate neamurile nu au vorbit limba lor de acasă decât ei cu sine 
însuşi ca să vadă dacă o mai ţine minte. Atât erau de înstreinaţi! 
Dacă nu mai ştiau carte, şi celor de acasă le scriau scrisorile dela 
tovarăşii lor tot în ruseşte. PRăsboiul mondial a durat mult timp, 
3 ani de zile (1914—1917); aşa că aproape toți soldaţii moldoveni 
au învăţat ruseşte. Astăzi se observă un fenomen curios că bărbaţii 
dela 31 ani până la 55 ani, exact generaţia răsboiului, mai cunosc 
ceva din limba. rusă şi în graiul lor moldovenesc întrebuinţează 
foarte multe cuvinte ruseşti. Pentru cazuri mai rare se întâlnesc chiar 
fenomene de bilinguism. 

Odată întorşi acasă, au devenit factori de răspândire a unui 
anumit fel de a vorbi la urmaşii lor şi la cei în mijlocul cărora 
trăiau. 

Cauzele influențelor trebuesc căutate în lipsa din graiul mol- 
dovenesc a termenilor tehnici referitori la răsboiu, la armament, la 


viaţă de cazarmă, etc. 


Limba rusă era pentru Moldoveni o limbă de civilizaţie şi se 
bucura în cazul acesta de un deosebit prestigiu. 

Şi apoi trebue să recunoaştem că unii dintre Moldoveni nu 
erau însuileţiţi de un sentiment de mândrie pentru limba lor mol- 
dovenească, ci, din contra, se simțeau mândri şi bucuroşi când pu- 
teau să vorbească limba rusă, 

Multe cuvinte ruseşti au fost împrumutate, deşi erau în graiul 
moldovenesc cuvinte corespunzătoare ca sens; bineînţeles cu accep- 
ţiuni speciale stând alături sau întrând în luptă cu cuvintele mol- 
doveneşti. 

Răsboiul, fenomen ce răscoleşte adânc viaţa socială şi cum a fost 
cazul pentru Răsboiul mondial urmat şi de Revoluţie, negreşit ca şi 
în limbă vom găsi această revoluţie, adică o înoire, o prefacere a 
vocabularului, sintaxei, etc. 

Desigur că astăzi, când condiţiunile vieţii politice au îndreptat 


întreaga viaţă a Basarabiei în altă direcţie, multe din cuvintele ru- 


seşti intrate în graiul moldovenesc atunci, au o circulaţie foarte re- 
dusă astăzi sau chiar au dispărut. Unele cuvinte au reuşit să se înrădă- 


cineze adânc în patrimoniul lexicului dialectal şi de aici pe calea 


literaturii să treacă în limba comună a tuturor Românilor. 
Totuşi, chiar pentru cuvintele care au dispărut, este interesant 


şi instructiv să aruncăm o privire asupra graiului moldovenesc din 
„această perioadă de timp. 


I. Termeni technici referitori la războiu, viață de ca- 


zarmă etc. 


1. acop,-uri, n. = tranşee. Ex. Să facem acopuri prin păduri. Dă 
Bijuc cum de-a scăpat de acopuri? (cum de a scăpat 
de a pleca la făcut tranşee), 

2. armia,-iile, f. = armată. Pi boeri ciudî mari ari armiia noastră. 

3. boi-iuri, n. = luptă, răsboiu. Ș'vă spun cam șăzut două sutci 
(două zile şi două nopţi) în boi, șî zî șî noapti. 

4. câraul,-le. n, = patrulă, santinelă. Am fost astă noapte de 
caraul. 

5. gaz,-uri, n. = gaz asfiaxiant. Ex. Pe une locuri înădușă Moscalii 
cu gaz Nemţii. 

Acest cuvânt se întâlnea ca formă cu cuvântul gaz cu 
sensul de petrol lampant din întrebuinţarea curentă la 
moldoveni. 


6. jalovanie,-ii î. = leafă, salar, soldă, 


T 


8: 
9. 
10. 


11. 


12. 


13. 


14. 
15. 


16. 


T7: 


18. 
19. 


lazaret,-uri, n. = spital militar. Moldovenii mai cunoşteau cu- 
vintele : şpital, spital şi bolniță. 

lagăr,-e, n. = lagăr pentru prizonieri. 

liocic,-ci, m. = pilot aviator. 

moscal,-li, m. = soldat, militar. Acest cuvânt a intrat în graiul 
moldovenesc încă dela râpirea Basarabiei. La început 
era termenul cu care moldovenii numeau pe Ruşi, mai 
pe urmă numai pe soldați, chiar şi atunci când erau 
moldoveni. E întrebuințat şi astăzi în expresia a plecă 
la moscali— a pleca la militărie Ex. Nu mă blăstămai 
să mă duc la moscali ? 

nacialnic,-ci, m. = Cu acest cuvânt moldovenii numeau pe orice 
persoană ce prezenta a autoritate administrativă. In timpul 
răsboiului designa pe ofiţeri în genere. 

a nastupli,-esc, n. =a da năvală, a ataca. 
nastuplenie,-ii, î. = atac. Ex. Numa astrieșii o vrut să 
nastuplească înspri Paști la noi ; iar pentru substantiv : 
Ş'vă spun cê ne-o făcut nastuplenii. 

a ndznaci,-esc. = a numi, a desemna, a îndrepta. Ex. Pi Vasile 
l-o naznacit în Criminciuc. Pi mini mo naznacit în 
sedmaia rota. (Pe mine m'a numit, m'a repartizat în 
compania a şaptea). 

nepriateli,-ii, m. — inamic. 

năbor,-oare, n. = un grup mai mare de soldaţi, un contigent. 
Ex. Am apucat în plin (prisonieri) două năboară di 
Astrieci. 

odîh,-uri, n. — odihnă. Ex. Ne-am hodinit, am şăzut la odîh. 
Aceeaşi persoană pentru cazuri identice întrebuinţează 
cuvântul kodin. Ex. Și ne-am dus tucma la Pasiaes la 
hodină. Lupta dintre odîh şi hodină, a se hodini şi a 
şedea la odiîh reiesă foarte clar din exemplele de mas sus. 

arudie,-ii, f. — tun. 

otpusc,-uri, n. = concediu. Ex. Nu știu cînd s'a "'nchidi otpuscu.. 
polc,-uri, n. — regiment, Ex. Moldavschi pole = regiment mol- 
dovenesc, 


29. 

. priseagă,-gi, î. — jurământ. Ex. Ș'vă spun cam primit priseăgă 


la 16 August. 


. palatcă,-ci, î. = cort, pânză de cort, 
. posumcă,-ci, î. — traistă, raniţă, 
. pricaz,-uri, n. = ordin. Ex. Pi la noi esti pricaz sî mergim la tic. 


Apropiat întru câtva ca sens de acest cuvânt se întrebuinţă foarte 
pe timpul răsboiului cuvântul ucaz — decret, 


. pulemiot,-uri, n. = mitralieră, 
„ plinic,-ci, n. = prizonier ; şi expresia des întrebuințată : a se då în 


plin, a cădea în plin= a cădea prisonier, 


. polcovnic,=ci, î. — colonel, comandantul unui regiment. 
. perestrelcă,-ci, f. — împuşcături, tragere. Ex. Amu tari mari 


perestreică esti din arudi. 


. posobie,-ii, î. = ajutor bănesc, subvenție, pensie. Femeile celor ple- 


caţi la răsboiu primeau posobie. Cuvântul se întrebuinţează 
şi astăzi pentru subvenţia ce o primesc văduvele de răsboiu. 
Astăzi este în luptă cu cuvântul pensie şi biruinţa va fi 
a acestui din urmă, 

a sepriznăi,-esc. — a se face cunoscut, a se recomanda, a re- 
recunoaşte. Ex. Da el nu vroiă să se priznăiască. că 
îi era ruşine că-i moldovan. 


. roată,-ţi, î. — companie. Ex. Ne-a dat în sedmaia roată, 

. ratnic,-ci, m. — soldat rezervist. 

. smotru,-uri, n. — instrucţie. Ex. Ne fine la smotru însetați. 

. stroiu,-uri, n. = front, ordine de luptă. 

. snaread,-uri, n. — ghiulea, obuz. 

. Soiuz,-uri, n. = Saltan, prietenie, Ex. Fiindcă Ruşii era în soiuz 


cu Românii. 


. ştic,-uri, n. = baionetă. Ex. Ș'vă spun Cam șăzut două sutci la 


boi şi dădăori la ştic ne-au vârât. (am mers la baionetă). 


. şarapnel,-li, n, = schijă de obuz. Ex. Ne pălesc șarapneli din 


boarmbi. 


. voiscă,-ci, î, — armată. 

. 2namea,-€, î. = drapel. Ș'vă spun cam sărutat znamea. 

. Zvod,-uri, n, = căprărie, grupă. 

. Zvodnile,-ii, n. = caporal. Ex. Ș'au găsit o drâmbă și zvodnili 


o cumpărat-o da eu numai să le cânt. 


. Zaniatie,-ii, f. — îndeletnicire, instrucţie. 

Cuvintele înşirate mai sus nu sunt decât o infimă parte din 
ceeace formează lexicul răsboiului şi armatei. E deajuns să intri în 
discuţie despre armată şi răsboiu cu unul care a făcut armata şi 
războiul la Ruşi, pentru ca să te convingi cât de împestriţat cu cu- 
vinte ruseşti îţi vorbeşte, Odată cu cuvintele ce formează graiul spe- 
cial al răsboiului şi armatei, date fiind împrejurările deosebite în 
în care trăiau soldaţii moldoveni, au intrat în graiul moldovenesc şi 
cuvinte de altă categorie. Sunt cuvinte de întrebuințare intensă pe 
timpul răsboiului, pentru care erau corespondente în limbă şi, chiar 
dacă erau, le împrumutau, dar cu o accepţiune specială şi precisă. 

1. a atpravli,-esc.— a îndrepta către, a trimite. Ex. Și de acolo 
ne-o atpravlit în Russâia, la Petrograd. 

2. aperevească,-ci, f. — pansament. Ex. l-o făcut  aperevească 
la ochi. 

3. Stranie este întrebuinţarea unor adjective ruseşti pe lângă sub- 
stantive româneşti, deşi era adjectiv corespondent în graiul moldo- 
venesc. Astfel adj. anglischi — englezesc, pe lângă substantivul ciubote : 
anglischi ciubote. Ex. Dar ne mai aduc anglischi ciuboti. Corect 
româneşte ar fi fost ciubote anglischi. Aici observăm un caz spe- 
cial de sintaxă a limbei ruse aplicat graiului moldovenesc. Acest 
mod de a împerechia un adjectiv rusesc cu un substantiv românesc 
e frecvent şi astăzi în Basarabia. E de ajuns să citez un exemplu 
prea cunoscut: carfoafi americanschi, în loc de cartofi din America 
sau americănești. 

4. bihom,-uri, n. = fugă. Ex. Apoi ni faci niște bihomuri di numa 
ni iesi sufletu. 

5, a cistui,-esc. — a curăţi. Ex. Ș'trebui sî cistuești ciubotili bini. 
Cu sensul din exemplu de mai sus se aude destul de 
des şi astăzi. 

6. cazeonii,-adj. = cazon. Da cămeșâli estea cozeonii du aţă la gât. 

7. bătelașci,-te, f. — bidon. Ex. Ș'vă spun cî ne-o dat bliuzi și 
șleapci, ş' bătclașci di apî deamu. 

8. a învolni,-esc. — a elibera dela oaste. Ex. Eram cam mulțișori 
oameni în sat că venise dela bătălie de cei învolniți. 

9. otfet,-uri, n. = răspuns. Ex. Şă să-mi trimetiţ otfet digrabă (la 
scrisoare). 

10. ocerede,-le, î. = rând. Ex. La cât te ajunge oceredea ? (La cât 
te ajunge rândul). 


om 
A a E - 


VIAȚA BASARABIEI 39 


11, posilcă,-ci, f. — colet poştal, pachet în care părinții, rudele tri-- 
miteau la front soldaților mâncare, schimburi, etc. Ex. 
Șă vă rog să-mi trimetifi o bîcăfîcă di posîlcă, 

12. a poviri,-esc = a controla, a inspecta. Ex. O vinit Nicolai 
(ţarul) ș-o povirit oastea. 

13. podvoadă,-zi f. = corvoadă. 4 

14. sutcă,-ci, f. = o zi şi o noapte. Ex. Vă spun cam mărs cu 
mașina (trenul) păn'în Ades o sutcă. 

15. a snimui,-esc, — a fotografia. Se întrebuința alături de expresia 
a scoate în cartocică cu acelaş sens. 

16. tiho. adj. — linişte. Ex. La noi îi can tiho oleacă. 

17. a trivoji,-esc. — a deranja, a tulbura. Ex. Lumea pin Moldova 
trăia aşa can ca şî pila noi, numai can trivojită era 
di bătălie. 

18. ujin,-e, n. == masă de seară, provizii alimentare. Ex. M'am dus 
din acopuri cu wo câțiva după ujin. 

19. a zamici,-esc, = a observa, a prinde de veste. Ex. Aproape de. 
acopuri ne-o zamicit ş-o tras în noi. 

Multe din aceste cuvinte astăzi poate nu se mai întrebuinţează 
de loc sau se întâlnesc foarte rar şi numai la o anumită categorie 
de oameni şi de o anumită vârstă, Altele, totuşi, s'au înrădăcinat a- 
dânc în graiu şi cu greu vor putea fi izgonite de altete cu acelaş 
sens şi cari au venit acum după Unire pe calea şcoalei şi a cărţii. 
Intre a zarmici şi a observa lupta se dă deschis la generaţia cres- 
cută sub influenţa şcoalei şi a cărţii, oricât ar fi de redusă aceasta 
influenţă. Cei ce se întorc dela armată vin întotdeauna cu un bagaj de 
cuvinte şi le place să se deosebească prin vorbire de ceilaiţi mai tineri, 

In timpul războiului multe din cuvintele moldoveneşti capătă 
şi ele o semnificaţie specială. 

Desigur că altul e sensul şi sfera conţinutului cuvântului bă- 
tåie în timp de pace şi altul în timp de războiu. 

Să urmărim câteva exemple. 

1. bătaie,-i, î. — luptă, războiu. Ex. Peste-on ceas trebuie să mer- 
gem la bătaie. 

2. Căsăchie,-ii, f. — măcel. Ex. Ş'apoi de acolo să ne ducă la că- 
săchie (adică la războiu unde vor fi măcelăriți de duşman). 

3. foc,-uri, n. — războiu, luptă. Ș'eu tare şăd supărat totdeauna: 
cî-s pin sreini șă mă duc în foc. 


+ 

4. limbă,-i f. — popor, neam, iar în exemplul de faţă: limba cei 
spurcată — duşman. Ex. Limba cei spurcată nu ne-o 
făcut nici, o fost paci. 

5. litvă,-e, f. — duşman. Ex. Tåri mari noroc am avut de-am 
scăpat de litva cei spurcată. 

6. spurcăciune,-i, f. — duşman. Ex. Oleacă nam chicât în mânuli 
spurcăciunii (duşmanului). 

7. Slujbă împărătească — serviciul militar : Ex. Să vadă amu 

cum îi slujba împărătească, 

Lexicul revoluției. 

Soldaţii moldoveni din cadrele armatei ruseşti au luat parte şi 
ei la toate frământările revoluţionare de pe front alături de cămă- 
razii lor de armă Ruşii. Frământările revoluţionare s'au încununat 
cu izbucnirea revoluţiei sau Svoboda în toată Rusia. Svoboda sau 
»Sloboda“ în graiul localnicilor s'a întins şi în Basarabia şi s'a 
manifestat prin distrugerea conacurilor boereşti, omorârea boerilor, 
împărţirea pământurilor boereşti şi întreagă stare de anarhie pentru 
potolirea căreia Sfatul Ţării a chemat Armată Română. La toate a- 
ceste manifestări, atît pe front cît şi în Basarabia, au luat parte şi 
şi unii dintre moldoveni. Dată fiind survenirea unui fenomen social 
ce a tulburat viaţa până în adâncimi, negreşit că şi în graiu, oglinda 
vieţii sociale, vom întâlni acest fenomen manifestat prin o inundație 
de cuvinte nouă cu circulaţie intensă pe timpul revoluţiei. Multe cu- 
vinte au rămas şi astăzi. 

Să urmărim câteva exemple: 

1. d arăstui,-esc. = a aresta. Ex. Şă pi polcovnic l-am arăstuit. 

2. a se buntului,-esc.— a se tulbura, a se răscula, dela subst. rus. 
Gynr» = răscoala. Ex. In alte sate se buntuluia lumea, 

- strica, dă la noi o fost paci,sau Dacă nacealnicu-i rău 
tot polcu ni buntuluiam. 

3. bunt,-uri, n. = tulburare, răscoală, Ex. Dacă ma ci mir, pace, 
apui tari mari bunturi a sî cie în Rosîia. 

4. burjui,-i, m. = boer. Cu acest cuvânt numiau revoluționarii pe 
boeri. 

5. burjoazia,-iile, î. — Ex. Mai mult burjoaziia nu s'a face râs de 
noi. 

6. bolșevic,-ci, m. trecut astăzi în toate limbele culte cu sensul 
cunoscut. 

7. comitet,-uri, n. = Acest cuvânt nu era cunoscut de massele largi 


ale moldovenilor până la răsboiu fiindcă în sistemul ad- 
ministrativ rusesc erau alți termeni. După căderea regi- 
mului țarist în fiecare sat s'au ales diferite comitete şi 
anume: vremenii ispolnitelnii comitet (comitet executiv 
provizoriu) şi zemelnii comitet (comitet pentru împărți- 
rea pământului). 


8. dipotat,-fi, m. = Ex. O venit dipotaţii în Dumă. 
9, dajdie,-ii, f. = Ex. Dac'a fi mir (paci) n'a så cie dăjdii mari. 
10. Distiplină,-i, f. = disciplină, ordine Ex. Ș'amu o ieșit o leacă 


di distiplină. 


11. grajdanin,-i, m. = cetăţean. Moldovenii cunoşteau şi înainte de 


răsboiu acest cuvânt desemnând o categorie socială 
alături de celelalte categorii cunoscute de ei. Astiel erau: 
Dvorenii, mazilii, grajdaninii. Dintre funcționarii săteşti 
erau trecuţi în această categorie dascalii. Pe timpul 
Svobodei cuvântul grajdanin avea accepțiunea de cetățean 
a unui stat liber. Să urmărim câteva exemple: Eu amu 
îs grajdanin; da nu numai eu, da îs tof soldații graj- 
danini, sau Amu nici pre sărac, nici pre bogat să cie, 
tof tot una grajdanini să cie, averi tot una o să aibă. 


12. A guli-esc. = a petrece. Ex. La noivin pricazuri în toată ziua 


13. 


şî soldații numa gulesc. Acest cuvânt are o circulaţie 
destul de intensă şi astăzi şi se întâlneşte în cântecele 
populare. Ex. Beţi fetilor şi hkulifi 

Cât mai sânteţ la părinţ, 

Cî, dacî vă-ţ mărita, 

Tot aţ plângi şă-ţ oftà... 


(Cules de subsemnatul in com. Ialoveni, Lăpuşna). 


A hrăbui,-esc, = a prăda, a devasta. Ex. Cînd o fost sloboda, 


o fost hrăbuit şî Stăvărache. 


14, A jăli,-esc. = a dori. A jăli se întâlneşte obişnuit cu baiat de 


a plânge pe cineva, a avea sufletul îndurerat pentru 
cineva. Din exemplele ce vor urma se va vedea că nu 
e decât o redare a rus. »cenamv =a dori, ce se apro- 
pie ca formă de rom. a jeli. 

Ex. Amu noi am jălit ca să vie toj acei cari-s pin 
târguri, redare exactă în moldoveneşte a expresiei: Te- 

14. 


15. 


16. 


16. 


wE 
18. 


19. 


20. 


21. 


nepb ma dicenanu wmo .. Acelaş înțeles rezultă şi din 
exemplul: Da numa mult să nu daf că noi acole jelim 
mir (pace)... Mbt 300Cb ocenaent MUP®D. 

mir,-uri, n. = pace. Deşi în graiul moldovenesc se întâlnea în 
ceea ce priveşte sensul cu pace, totuşi se întrebuința cu 
accepțiunea specială de pace, sfârșitul răsboiului, în- 
cheierea păcii, pe care o doreau după un răsboiu atât de 
îndelungat. Se întrebuința totuşi şi cuvântul pace. Ex. 
De-ar da Dumnezeu o pace, că tari mi-i dor de casă. 
Tot acelaş soldat întrebuinţează pentru acelaş sens şi 
mir. Ex. Inbla nărodu după mir cu gură căscată, înbla 
cu flacuri roșii pintru că eră sloboda. 

poreatcă,-ci, î. = ordine. Ex. Ș'amu altă poreatcă esti pi na- 
cialnici. 

pricazanie,-i, fî. = stare, regim. Ex. Novii pricazanii. Acel bun 
zâcea ca să cie pi novii pricazanie. 

pravitelstvo — novii pravitelstvo şi starii pravitelstvo — = con- 
ducere nouă şi veche. Ex, Nouă tari ni-i bini di când o 
işit novii pravitelstvo. (adică de cînd căzuse regimul 
țarist şi se întronase regimul lui Kerenski). 

revoluţie,-ii, f. — până la Slobodă necunoscut în graiul satelor. 

scandal,-uri, n. = neînțelegere. Ex. Da mare scandal o fost la 
noi di Paşti. 

svoboda şi „sloboda“ < rus. ceo6vda = libertate. Termen prin 
care este desemnată revoluţia din 1917 în Russia. Mol- 
dovenii zic „sloboda* prin v>l din cauză că s'a făcut 
apropiere cu adj. slobod. Apropierea se putea face şi în 
ceea ce priveşte sensul nu numai forma. 
Ex. Dacaș ajungi să vad casa, și să văd ci fel de 
slobodă a ci pe la noi. 

A se strădănui,-esc. — a se chinui, a se munci < rus. cmpaa- 
mie = muncă, chin. 
Ex. Țineţ zacoanili esti nouă cari ni strădănuim noi 
acole. 

sovet,-uri, n. — sfat, grup adunat pentru sfat. Ex. Da nu știu cum 
a riși (a rezolva) sovetu nostru. Pe timpul Svobodei 
sovet era un grup de soldaţi ce discutau în legătură cu 
revoluţia şi pastrau legăturile cu celelalte soveturi. Ar- 

mata era împărţită în soveturi revoluţionare. Astăzi şi-a 

extins şi evoluat sensul. E cunoscut tuturor din numele 
` statului de peste Nistru: Rusia sovietică. 

Cuvântul acesta e întrebuințat şi cu sensul de sfat şi 

dela acest sens au pornit şi s'au desvoltat celelalte. 

Ex. Am auzit car să se grămădească tof împărații la 

sovet undi nu-i bătălie. 

22. sud,-uri, n. = judecată, comisie de judecată. Ex. Că ii dau prica- 
zuri să ne alegem noi sud. Inainte de  răsboiu 
desemna o instituţie judecătorească, judecătoria rurală. 
Se întrebuinţează şi astăzi de către oameni mai bătrâni acest 
cuvânt. Ex. L'am dât la sud — lam dat în judecată, sau 
Mă duc la sud adică mă duc la judecată, la instituția 
unde se judecă. Observăm că în timpul răsboiului aces- 
cuvânt şi-a înmulţit sensurile. 


23. a zaconi, esc. = a aplica legea şi de aici a pedepsi. Aceste cu- 
vinte au fost cunoscute şi înainte de răsboiu, totuşi a- 
cum şi-au intensificat circulaţia. Ex. N'are la cini să jălui 

` şi mari să mă zaconească (pedepsească). 


24. zacon,-e, n. = legea, pedeapsă. Ex. Zacoanele nu-s cum era 
înainte, amu oleacă o mai pus-o di măligă ofiţerii. 

Soldaţii moldoveni trăind atâta timp printre Ruși, învăţându-le 

limba, şi-au însuşit în graiul lor nu numai cuvinte, vocabularul, dar 

şi-au schimbat modul de exprimare adică sintaxa după natura limbei 

ruseşti, Redau mai jos câteva exemple din care se pot uşor des- 

prinde şi influenţe ale sintaxei ruseşti asupra graiului moldovenesc. 


1) Pe acole perjî ca glodu sînt, grîile frumoasî o fost. 2) 
Vă rog mai des hirtii să-mi trimetiți. 3) Dracu ştie că nici ru- 
săști nu grăesc, tălhărească rusască au. Contrar spiritului limbei 
române, observăm întrebuinţarea predicatului nu în rândul al doilea 
al propoziţiunei, ci la sfârşit, exact ca în ruseşte. Deasemenia şi cu 
întrebuințarea pronumelui posesiv, îl plasează înaintea substantivului 
şi nu după substantiv. Ex. Păm ce-am nimerit înspri a noastri 
acopuri în loc de înspre acopurile noastre, cum ar fi corect ro- 
mâneşte. 

Când scriau soldaţii moldoveni scrisori acasă, în moldoveneşte 
şi cu caractere ruseşti, ca închiere trăgeau şi câteva rânduri în ru- 

“seşte, Redau aici o asemenea încheiere dintr'o scrisoare a soldatului 
Ştefan Micu din Cornova — Orhei. (Proși vas oteț i mati, otvet, scoro 
nazat. Slîşîli ili net? (vă cer, tată şi mamă, repede răspuns inapoi. 
Aţi auzit ori nu ?). Deseori chiar cuprinsul scrisorii era împestriţat 
cu expresii şi fraze întregi în ruseşte. Exemplu din scrisorile aceluiaş 
soldat. Ji numa grija sudurilor o au șă voină do po bednago confà; 
da di mir nici nu-ș bal capu. Poate că mulţi vor rămănea nimiţi 
de această inundație de cuvânte ruseşti asupra graiului moldove- 
nesc şi din zel de patriotism vor încerca să pornească o cruceadă 
contra acestor cuvinte. 

Dar astăzi nu mai suntem în epoca purismului lui P. Maior 
şi Th. Cipariu. Limba este un organism viu, o instituţie socială care 
ni se împune. Noi suntem obligaţi să-i cunoaştem legile. O cuno- 
aştere a graiului ne duce la cunoaşterea societăţii. Studiul graiului 
moldovenesc ne furnisează date extrem de interesante pentru cuno- 
aşterea vieţii moldovenilor în răstimpul de 100 de ani de stăpânire 
rusească. 


Buc. 12 Aprilie 1932. 
P. Ştefănucă 


PACE 


Din candela veche, o ploaie ușoară 
De raze 'nfășoară 
Un giulgiu, sub care în liniștea frântă 
De sbucium, îşi cântă 
Un om, cea din urmă cântare a vieţii. 
Când soarele aduce lumini dimineţii, 
In tainica vale alți oameni îi sapă 
In umbră, o groapă 
Adâncă, deschsă : o gură de teamă, 
Ce prada şi-o chiamă 
Să doarmă pe veci contopită în glie. 
Cu bocetul spaimei, ar vrea să-i învie, 
Pe omul cu flacăra sfântă pierită 
O fiinţă iubită... 
Dar mortul surâde... 

Sabin Lucreţian 


Dardanelele 
(NOTE DE CĂLĂTORIE) 


....pluteam de câteva ore pe vechea Propontidă, liniştită ca 
un lac, sub un cer cald din care scoboră o căldură molişitoare. 
Intins pe un „chaise-longue“ cu ochii închişi, încercam să-mi plimb 
din nou sufletul prin colţurile pline de farmec şi sugestii ale Stam- 
bulului turcesc... când deodată sirena vaporului mă trezi din plă- 
cuta reverie. Eram la intrarea Dardanelelor, în faţa portului Galli- 
poli, cu casele sale acoperite cu olane roşii, printre cari se înălţau 
minaretele albe. 

Cele două continente bătrâne, un moment despărțite, se pri- 
vesc din nou faţă în “faţă, luminate pieziş de razele soarelui ce 
scoboră spre apus. Intorcându-mi privirea spre ţărmul asiatic, fără 
să vreau îmi reamintesc de primul pas al Turcilor în Europa, când 
cuceresc la 1353 cetatea Gallipoli dela care se întind ca o pecin- 
gene în Peninsula Balcanică, punând mâna pe Adrianopole în 1360 
cu sultanul Amurat I, iar la 1453 (exact o sută de ani dela trece- 
rea Dardanelelor) sparg şi zidurile celebrei cetăţi a Bizantului... 

Pilotul se urcă pe punte şi vaporul intră în cea mai celebră 
strâmtoare din Europa, de două ori mai lungă şi mai lată decât 
Bostorul. Numai mulţumită Dardanelelor, Constantinopolul a putut 
rezista la 30 de asedii pe mare şi n'a fost cucerit decât de pe 
continent. 

Pe malul asiatic, un drum alb merge paralel cu ţărmul sterp 
şi două sate turceşti, triste şi sărăcăcioase defilează pe rând: 
Tschardak şi Lapsaki. Pe malul european acelaş aspect monoton ; 
departe de pictorescul plin de viaţă al Bosforului !... 

Un râuşor se aruncă în canal din peninsula Chersonez. E stră- 
vechiul Aegos Potamos sau râul Caprei, acolo unde Spartanii cu 
Lysandru au distrus flota atheniană la 405 a. H. 

Amurgul se lasă. încetul cu încetul: canalul se strâmtează şi 
pe ţărmul asiatic apare un promontoriu stâncos. Aici a fost Abidos 

de unde plecă în fiecare noapte Leandru cel îndrăgostit pentru a 
se duce la iubita lui Hero ce locuia pe coasta europeană, la Sestos. 
Luminiţa unui far îl călăuzea pe undele reci... dar într'o noapte 
fatală această steluță se stinge şi Leandru se îneacă. Iubita lui 
descoperind cadavrul se aruncă din vârful farului asasin, în valuri. 

Tot aici s'a înecat (după legenda greacă) frumoasa Hellé, 
fiica regelui din Shela, în fuga sa din casa părintească. Dela dânsa 
se trage numele vechiu al strâmtoarei, de Hellespont. Mai târziu 
vestitul cuceritor Alexandru Machedon, trece canalul cu armatele 
sale contra Perşilor. In zilele noastre Lord. Byrov l-a trecut înot. 

Mai departe două fare strălucesc ca doi ochi pe un mal şi 
pe celalt: în Europa, Kilid-Bahr şi dincolo Tschanak-kKalessi. Pe 
aici viteazul rege persan Xerke, a trecut cu 1 mil. soldaţi pentru a 
cuceri Elada. Podul de vase, construit în grabă, s'a desfăcut în 
urma unei furtuni, Regele furios ordonă din înălţimea foişorului său, 
să se pedepsească marea cu 300 lovituri de bice! Tot pe aici s'a 
reîntors după înfrângerea celebră dela Termopile. 

Inainte şi în timpul marelui război, străjuiau în acest loc nu- 
meroase forturi şi sute de guri de tun, apărau intrarea. Dela 1841, 
de când s'a încheiat Convenţia strâmtorilor, nici un vas înarmat n'a 
mai intrat în Dardanele. Singură flota de război turcă se adăpostisă 
aici, de unde azi s'a transportat în golful Ismid din nordul mărei 
Marmară. Strâmtoarea este declarată liberă (ca şi Bostorul) şi tu- 
nurile au dispărut ca prin farmec. Canalul are în acest loc cea mai 
mică lărgime şi când din nou malurile se depărtează, nu mai pot 
distinge nimic din cauza întunericului nopţei. Sedie-Baâr şi Kum- 
Kalessi ne arată drumul spre marea deschisă. Aici e extremitatea 
continentului european şi vârful peninsulei Chersonez; în Anatolia, 
vărsarea râului Menderez, ce trece pe sub zidurile celebrei cetăţi 
care aminteşte expediţia Grecilor contra Traci cântată de Homer şi 
dezgropată în zilele noastre de nemuritorul Schliemann. Eroul Achille 
a fost înmormântat chiar la malul mărei. 

Dar prea e departe de atunci! Viu cu mintea în zilele noastre 
şi mă gândesc la uriaşa dramă ce s'a desfăşurat pe apele acestea 
în timpul grozavei lupte navale pentru forțarea invulnerabilei strâm- 
tori... „La 18 Feb. 1915, 12 cuirasate şi 20 torpiloare franco- 
britanice se prezentară în fața Dardanelelor. Forturile duşmane în- 
cepură a împroşca ghiulele şi minele plutitoare scoase la larg de 

curentul superficial, distruseră până la 18 Mart, trei vase mari de 
război cari se scufundară şi alte două care trebuiră să se retragă, 
grav avariate. Atunci aliaţii retraseră flota şi debarcară trupe la ca- 


DARDANELELE 
40 1 10 a 


Kilia: Dadl $ Tichamait Halimi 


pătul peninsulei — arsă de soare şi nesănătoasă. Bateriile inamice 
Kritia pun capăt şi acestei tentative, astfel că în Dec. acelaş an, 

acţiunea navală a aliaţilor în Dardanele fu terminată cu un formi- 
dabil eşec. Minele abia în anii din urmă fură pescuite şi osuarele 
primitive îngropaţi din nou, sistematic, în imense cimitire de eroi... 

Era noapte complectă când pilotul dispări pe scară în jos. 
Un vânt rece îlueră sinistru printre sârmele de fier ale catargelor, 
în ciuda cerului senin, pe care se profila semilarea craiului nou, ca 
o emblemă a puterei otomane în aceste locuri. Vaporul un moment 
oprit îşi reia cursa spintecând talazurile mărei Egee şi îndreptân- 
du-şi fura spre Temds... 

Adio Europă! 


G. Rașcu 


IMN.. 
Nataliei 


Ai răsărit ca Venus din valurile mării, — 

Ca spuma ei de fină, de albă, de 'nflorită... 
Luceafărul în ochi-ți de dragul alintării 

Ti-a strecurat puterea-i să fii în veci vrăjită... 


Narcotul zânei Flora din urnă-i — primăvara — 
P'a risipit pe gura fi — deadinsul, blând zefirul,.. 
Ti-a mlădiat cântarea-ți de vis — privighetoarea, — 
Purificând prin rugă — simţirea ta ca mirul... 


Surâsu-ți — Aurora — sfios la nuanţat, 

lar mersul tău gazela din codrii cei vergini... 

.„ Aprinde "n feasta-i geniu - uimirea ce-ai durat 
Poetului, — azi pajul reginii între regini ! 


Cesar Stoika 


„Cu vânzătorul de cărți” 
(O CONVORBIRE DIN 1849). 


Sub titlul de mai sus s'a publicat acum 83 de ani, în car- 
tea 1) pitarului lanache Pashal, la Bucureşti. convorbire privi- 
toare la comerțul de librărie. 

Era pe vremea, când nu exista încă la noi cuvântul „lib 
rar“, când ziarul se numia „zilnic“ şi când cărțile se târguiau 
ca orice marfă de băcănie ; când vânzătorul arăta cât îl „fine" 
cartea, pentru care „cerea“ un preț, iar cumpărătorul „dă“ altul 
mai scăzut, 

Reproducem această convorbire interesantă şi pentru evo- 
carea acelor vremi de mult apuse şi pentru evidențierea progre- 
sului mare, ce s'a realizat la noi sub acest raport în curs de 8 


decenii. 
Liviu Marian 


— Ce noutăţi aveţi din partea locurilor străine ? 

— Prea puţin, nimic însemnător nu avem. (Gazete zilnice 
și alt nimic. 

— Dar dece Dumneavoastră vânzători de cărţi nu daţi să 
tipărească cărți bune? 

— Pricină foarte cu cuvânt avem la aceasta, fiindcă nu le 
vom putea vinde, 

— Acum gustul obştesc s'au stricat, citesc numai spre ză- 
bavă și nu ca să înveţe °) 

— Ba nu cumpără nici cărţile ce voesc să citească și pen- 
tru necheltuire să înscriu să le citească numai. *) 

— Dar am uitat să vă spui, că romanţurile tăimăcite după 
franţuzeşti să află totdeauna în odăile de toaletă. 4) 


1) „Dialog în trei limbi“, despre care am vorbit pe larg in ale 
mele „Contribuţiuni la istoria literaturii române din veacul al XIX“ (1927) 
2) Cărţile distractive sunt preferite celor instructive şi astăzi! 
3) După cum vedem librariiaveau pe atunci biblioteci de imprumut 
4) Literatura străină, de buduar, este astăzi şi mai in floare ia 
noi! 

— Simţirile gingaşe și înfrumuseţările bunelor năravuri sunt 
neplăcute frumuseţii de acum. 

— Ele voesc că sufletele lor să fie tare zădărite şi numai 
minunile, deșteptând patimele, pot să e zăbovească. !) 

— Prietene, aveţi ceva cărţi noui tipărite ? 

— Domnul meu, ce cărţi poftiţi ? 

— Felurimi de istorii. 

— Intr'aceasta pociu să vă slujesc întru toate limbele aflate 
în toată Europa, evropeană și otomană. 

— Mă rog, arătaţi-mi lista de SORA adecă reghistrul. °) 

— Poitiţi ! 

— Ah! Legătura cărţilor nu e frumoasă. ) 

— Noi în viitor nu le mai legăm decât cumpărătorii să le 
lege după plac; meșterul este aproape, îl vom chema. 

— lată, alesei aceste patru zeci și două de cărţi, dar spu- 
nem preţul lor cel din urmă. 

— Preţul cărţilor acestora face două sute cincizeci şi patru 
ruble, °) 

— Atât e mult, 

— Din împotrivă, eu cer prea ieftin, 

-— Eu vă dau două sute se ruble. 

— Imi pare rău, domnule că nu pociu să vă slujesc, 

— Pentru ce ? 

— De aceia, pentrucă pe mine mă ţine mai mult din cât 
îmi dați pentru dânsele. 

— Nu, eu voesc să aveţi dela dânsele folos. 

— Jur Dumneavoastră cinstit că, dacă vi le voiu da cu 
două sute ruble, sunt în pagubă. 

— Aşa să fie, vă dau două sute cincizeci ruble, numai ca 
să nu umblu din prăvălie în prăvălie. 


1) Literatura de senzaţie, care excită nervii şi hrănesc patimele n'a 
sporit astăzi şi mai mult cititorii. 

2) Catalogul de cărţi. 

3) In medie deci 6 ruble o carte; socotind rubla 2 lei70 bani, pre- 
ţul unei cărţi ar fi fost de 163— un preţ destul de exagerat în raport 
cu cele de astăzi! 


Figuri din trecutul Basarabiei 
FAMILIA BANTĂŞ. 


Bantăş este o cunoscută familie boerească (XII) din . 


care se trage şi mama lui Dim. Cantemir-Ana (t 1677) 1). 
Împreună cu Dim. Cantemir în 1711, o rudă a lui, Ursu 
Bantăş °) a fugit în Rusia. Nepotul său, Nicolae Const. 
(1703-39), s'a căsătorit cu Ana Zertis-Camenski ( 1770), sora 
arhiepiscopului Amvrosie, pe timpul ciumei dela 1771 omo- 
rît de popor la Moscova. Tatăl acestor din urmă, Ștefan 


Const. Zertis, a fost un Grec din Moldova, tălmăcitor al lui ` 


Mazepa hatmanul Ucrainei. Fiul lui Uicolae Bantăș — Nicolae 
Bantăş-Camenski (1737-1814), a fost cunoscut istoric, ca şi 
fiul său Dimitrie (1788-1856), care, trimis în Serbia, a scris: 
„Călătoria în Moldova, Valahia şi Serbia“ (1810). 

Lieia Bantășilor din Basarabia este descendentă din 
slugerul Dimitrie, fiul căruia °), stolnicul Ioan, căsătorit cu 
Ecaterina Başota *), 1818-21 a fost judecător la Iași. loan a 
lăsat patru copii: Dimitrie (1814-79), moșier la Bocșa-Resâ- 
peni jud. Bălţi, Teodor (1816-64), Anastasia Pogor și Zoiţa 
C. Hartingh. Dimitrie, între 1863-65 a fost mareșalul ţinu- 
turilor Chișinău și Orhei. El a lăsat trei copii: Gheorghe 


1) Sever Zotta. Despre neamul Cantemireştilor. 

Revista Arhivelor. Nr. 1. Bucureşti. 1924. 

2) P. D. Draganov. Bessarabiana. Chişinău. 1912. 

Enciclopedia Brokhaus şi Efron. 

3) Dosarul din Arhivele Statului din Chişinău, 

4) Păharnicul Const. Sion in „Arhondologia Moldovei“ (Iaşi. 1892) 
Zice că țăranul Toader Başotă a fost ridicat hatman de Alexandru Lă- 
puşneanu-Vv. După 1812 s'au ilustrat în Basarabia spătarul loan şi 
banul Todor Başotă. Consilierul de stat loan Const. Bașotă, 1825-31 a 
fost mareşal al nobilimii provinciale. In curând Başoteştii au părăsit Ba- 
-sarabia. 

(1849-88), moşier la Brătuleni jud. Chişinău, mareşal din 
Bălți, 1884-88, mort la Odesa; Smaranda N. Casso (n. 1847) 
şi Elena, moşiera din Izvori jud. Bălți (1855-93) 1). Todro 
Bantăş a fost moșier la Iabloni jud. Bălți. A lăsat trei copii: 
Dimitrie (1853-88), Ecaterina Râşleacov şi Roxanda. Toţi 
Bantăș, păstrând relaţii apropiate cu Moldova, au fost a- 
prigi naționaliști şi lor li suntem parţial datori pentru for- 
marea spiritului neuitatului Nicu Casso. 

Pogor °) a fost răzeş din satul Pogorăști, ținutul 
laşi — Moldovenesc. Tudorachi Pogor (t 1813), a fost logo- 
fătul casei visternicului Alecu Balș. După dânsul a intrat 
în funcţie și fratele său Vasile, 1816-23, trimis în Basarabia, 
unde el s'a căsătorit cu nepoata clucerului Nic. Cerchez, pe 
care, pentru zestre, a furat-o dela moșul ei spătarul Vas- 
Coroi. Pogor, apoi comis şi avocat la mănăstiri, a fost un 
mare „cruciocariu“. Poate el a fost căsătorit și cu Anasta- 
sia Bantăș. Trebue să fie fiul său Vasile, literatul cunoscut 
dela „Junimea“, care s'a căsătorit cu Elena, fiica lui C+ 
Hartingh. Această înrudire a avut o deosebită însemnătate 
pentru boerii basarabeni. Astfel *) Nicu Casso de Pogor a 
fost atras la „Junimea“. 

GHEORGHE G. BEZVECONNÂI 


1) Dela Bantăş moşia Izvori a fost cumpărată de principele Di- 
mitrie Nic. Sviatopolc-Mirski. El este descendent din casa domnitoare a 
Rusiei — Riuricovici. Vărul său Petru Dim. (1857-1914) a fost în anit 
1904-1905 ministru de interne liberal. Principele Dimitrie s'a născut în 
1874. El a fost fiul generalului de infanterie, membru în Consiliul Sta- 
tului, Nicolae Sv.-Mirski (1836-1898). După absolvirea facultăţii de ju- 
risprudență din Moscova, principele la finele sec. XIX s'a aşezat în Ba- 
sarabia, a fost membru zemstovului, judecător de pace onorific şi membru 
al Dumei statului, a II și a IV. Om foarte insemnat, conservator, na- 
ționalist, el a jucat un important rol în viaţa Basarabiei. A fost căsă- 
torit cu Maria ( 1920), fiica senatorului, şambelanului şi guvernatorului 
din Poltava Aldru Belgarde, decedat în 1921. In Polonia principii Sv.- 
Mirski au primit blazonul „Bialânia Odmienna“. 

2) C. Sion. Arhondologia Moldovei. 

3) lacob Negruzzi. Amintiri din „Junimea“. 


CRONICA PEDAGOGICĂ 


Examinarea inteligenţei şcolarilor 
— CĂTE-VA OBSERVAŢII — 


Civilizaţia contemporană, consideră ca un adevăr definitiv 
stabilit că educația nu poate face un pas înainte dacă nu se ia 
ca punct de plecare cunoașterea individualităței şcolarului. Fireşte, 
în această privință nu sa realizat totul. Școala având, din gre- 
șeală, mai mult în vedere învățământul, deci formarea intelectului, 
neglijând de cele mai multe ori sentimentele şi voința, a favorizat 
mai mult cunoașterea  individualităței școlarului sub aspectul in- 
teligenței. 

Omul însă în societate nu se afirmă numai prin mulțimea 
cunoștințelor teoretice ci mai ales prin calitatea sentimentelor şi 
tăria voinței. In marginile psihologiei copilului, așa cum se pre- 
zintă această știință astăzi, educatorul are posibilitatea folosirei 
multor mijloace tecnice: pentru å cunoaște inteligența copilului 
destul de temeinic. 

Cunoaşterea sentimentelor şi voinței şcolarului, cunoaşterea 
deci a individualităței complecte a acestuia, rămâne pe seama in- 
tuiție educatorului intemeiată pe supravegherea atentă şi continuă 
a tuturor manifestărilor şcolarului atât în şcoală cât și în afară 
de școală. Dacă luăm în considerație diferitele sisteme de educaţie 
selectivă, sistemul Dalton, Winetka, Mannheim, sistemul comuni- 
tăților şcolare libere, vedem că la toate acestea diferențierea din- 
tre şcolari se face mai mult pe baza considerațiunilor intelectuale 
și mai puțin pe baza celor afective şi voliționale (I. C. Petrescu : 
Problema  Selecţiei în Şcoala Democraţiei). E o lacună a cărei 
acoperire rămâne pe seama viitorului. Se poate spune că astăzi 
suntem în faza organizărei definitive a tehnicei cunoaşterei inte- 
lectului copilului în vederea orientărei profesionale sau, mai târziu, 
în vederea selecționărei profesionale. Cercetările lui Binet, Cla- 
parede, seminarul de psihologia infantilă la Cluj, cercetările din 
cadrul şcolii pedagogice de la București a D-lui Antonescu, oferă 
material tehnic suficient învățătorului dornic de individualizare a 

învățământului prin cunoașterea sistematică a inteligenței școlarilor 
lui atât cantitativ cât şi calitativ. Desigur, s'a dus pentru tot- 
deauna vremea când învățătorul se mulțumea cu o simplă clasifi- 
“care cantitativă a şcolarilor lui. Nu-i deajuns să cunoşti că un 
școlar este mai intelegent (decât un altul, ci mai trebue să-ți dai 
seama că mai mulți școlari cam în acelaș grad de inteligență, nu 
pot fi totuși tot atât de buni la toate seriile de cunoștințe. E 
şcoala cu două dimensiuni, adică să ne dăm seama şi de can- 
titatea dar și de calitatea |inteligenţei şcolarului. 

Când spunem însă călitatea inteligenței, fără să vrem pă- 
răsim domeniul pur al inteligenței şi pătrundem în părțile mai 
adânci ale sufletului copilului, în acele părți de unde vine lumina 
care ne arată direcția în|care va trebui să se dezvolte școlarul. 
Pătrundem în domeniul individualităței școlarului unde inteligența, 
sentimentul și voința se împreună în una şi aceiaș unitate. In nu- 
meroasele mele încercări cunoaştere a inteligenței şcolarilor din 
clasa ce-o conduceam, am|ajuns tocmai la această constatare că 
nu putem să ne facem o idee exactă despre calitatea inteligenței 
şcolarului decât părăsind marginile proprii zise ale intelectului şi 
abordând întreaga individualitate a şcolarului. Tocmai cu prilejul 
acestei constatări mam izbit de marea greutate pricinuită de să- 
răcia cercetărilor în domeniul sentimentelor şi voinței şcolarilor. 
E necesar ca în școală — pe planul întâi, să fie pus nu învăță- 
mântul şi îmbogățirea metodică cu cunoștințe teoretice a inteli- 
enței școlarului, ci activitatea complexă, variată, care tinde la 
formarea unei viitoare perşonalități morale, activitate care urmă- 
rind acest scop va trebui |de la sine să angajeze întreg sufletul 
școlarului, întreaga lui individualitate. Oricare ar fi aspectul in- 
teligenței sau funcțiunea acesteia, pe care vrei s'o studiezi, fără 
să vrei aluneci în cadrul problemei individualităței complecte. Stu- 
diind și măsurând oare cele patru aspecte ale inteligenței 
(deosebirea clasică a lui Binet), priceperea, cenzura, invenția şi 
direcțta la numeroși școlari ai mei, fără să vreau mă vedeam cons- 
trânsă la tot felul de cpmbinaţii între diferitele grade ale a- 
cestora, pentru a-mi da o |idee mai clară despre forța mai adâncă 
ce stă la baza celor patru| aspecte, despre individualitatea şcola- 
rului. Acelaş lucru mi se îhtâmpla și atunci când studiam izolat 
„diferitele funcțiuni ale inteligenței: atenția, memoria, imaginaţia, 

gândirea, apercepția. O altă constătăre făcută cu prilejul acestor 
cercetări a fost aceia că nu se poate întrebuința acelaş mijloc 
pentru școlarii din aceiaș clasă deși scopul cercetării era acelaș 
pentru toți. 

In adevăr, şcolarii aparțin unor mediuri deosebite ca stare 
materială, morală, culturală. Influența acestor mediuri determină 
nuanțe speciale, diferințiază inteligențele deşi acestea pot fi egale 
în ce priveşte cantitatea. Cele mai bune rezultate le-am avut uti- 
lizând mijloace potrivite mediului căruia aparține şcolarul. De ex. 
pentru aprecierea priceperei m'am servit de diferite tablouri în 
care copilul trebuia să observe şi după aceia să expue prin scris 
aceia ce i-sa părut lui că este mai importani şi despre ce este 
vorba în total. Deosebirea deci dintre esențial și secundar precum 
şi deosebirea dintre total şi amănunte. Utilizând unul și acelaş 
tablou nu mi-a dat rezultate care să inspire o încredere temeinică. 
Școlarii cu o pricere ascuțită sau arătat slabi pentru motivul că 
tabloul reproducea un mediu străin lor. Din contra, pentru acelaş 
motiv, erau favorizați acei copii al căror mediu obişnuit era a- 
celaș cu mediul oglindit în tablou. Impărțind copii în mai multe 
grupuri, copii de funcționari, de muncitori, industriali și agricoli, 
din interiorul orașului, din marginea imediată a orașului, din mar- 
ginea mai îndepărtată a oraşului, şi procurându-mi tablouri în 
care, aproximativ, să fie redate momente mai mult sau mai puțin 
complicate din aceste mediuri, am ajuns la aprecieri care mi sa pă- 
rut că sunt mult mai apropiate de realitatea sufletului şcolarului. 
Am putut aprecia astfel de ex. o egalitate în ascuțimea priceperei 
la doi copii din mediuri deosebite şi deci cu ajutorul a două tab- 
louri deosebite. La examinarea puterei de invenţie a trebuit să 
împart școlarii după felul activităței lor dominante în viața de: 
toate zilele în afară de școală. . 

La copiii în a căror viață în afară de şcoală domină acti- 
vitatea manuala ajutând la munca părinţilor, puterea de invenţie 
sa afirmat în domeniul activităței practice, utile. La copiii în a 
căror viață în afară de şcoală domină activitătea liberă, naturală, 
sărit, acățărat, alergat, trântă, prinderea fluturilor, a pasărilor, 
explorarea livezilor sau pădurilor din apropiere, puterea de in- 
venție s'a afirmat în direcția inițiativei, a găsirei mijloacelor 
pentru atingerea unui scop practic, a eșirei cât mai repede din- 

tr'o încurcătură cu ajutorul agerimei şi a combinărei întrun chip 
nou a diferitelor mişcări. La copiii însă în a căror viaţă în afară 
de şcoală, domină activitatea mai mult de ordin intelectual, lec- 
turi, jocuri intelectuale, preocupări de ordin economic, politic, mo- 
ral, religios atâta întrucât copilul le asimiliază prin auz de la 
cei mai mari din sânul familiei, s'a constatat o mai mare putere 
de invenție tocmai în direcția intelectuală. Cantitativ poate fi 
egalitate în ce privește puterea de invenție a mai multor copii pe 
care însă a trebuit s'o apreciez prin mijloace speciale şi potrivite 
mediului copiilor. Acelaș fapt lam constatat şi în ce priveşte 
cenzura. Ba aici dependența dintre mijloacele utilizate și mediul 
căruia aparțin copiii, este şi mai evidentă. 

Deosebirea dintre logic și absurd, dintre real și ireal, posi- 
bil şi imposibil, atârnă de experiența şi felul experienței copi- 
lului, atărnă deci de mediul lui obişnuit. Pentru examinarea cen- 
zurei nu putem să ne folosim de aceleaşi mijloace ; pentru fie- 
care mediu fixăm mijloacele ce ni le oferă în chip firesc acesta. 
Logicul şi absurdul scos din mediul copilului ce aparține unei 
familii de intelectuali nu se mai potrivește cu logicul și absurdul 
scos din mediul copilului ce aparține unei famii de muncitori 
agricoli. 

Fireşte înaintând în vârstă şi apropiindu-se de maturitate, 
experiența de la sine lărgeşte mediul apropiind între dânsele men- 
talitățile copiilor din diferite mediuri. Ceea ce afirmăm deci se 
referă numai la epoca școlarităței primare, deci până la 11 sau 
12 ani. Privitor la ultimul aspect al inteligenței, direcția, am 
constatat o mare deosebire între copii familiilor înstărite unde 
aceștia nu au altă sarcină decât aceia de-a învața și de-a fi 
copii şi copii familiilor sarace unde aceștia ajută cu munca lor la 
munca părinților. Aceştia din urmă au o direcţie foarte temeinică 
atunci când e vorba de executarea pe rând a mai multor lucrări 
ce li sau dat. 

Din mediul familiei capătă deprinderea orânduirei mai mul- 
tor scopuri şi subordonarea la acestea a voinței lor. Munca de- 
terminată de nevoile firești ale mediului unei familii sărace îl 
învață pe copil cu aşezarea sistematică a mijloacelor și cu ur- 
mărirea tenace a scopului. Dacă aș fi utilizat acelaș mijloc pen- 
tru examinarea direcţiei la toţi copiii, indiferent de mediul că- 

ruid aparțin, atunci desigur că ar fi fost favorizați acei copii 
al căror mediu s'ar fi potrivit mai mult cu mijlocul utilizat. Da- 
toria cercetătorului şi în acest caz este aceia de-a grupa pe şco- 
lari după mediul în care trăesc şi de-a găsi cele mai potrivite 
mijloace de examinare scoase din accste mediuri. 

Pe baza acestor constatări se impune, cred, concluzia, că 
pe deoparte, studiul diferitelor aspecte ale inteligenței şcolarului 
să se întindă până la fixarea individualităței acestuia, iar pe de 
altă parte, mijloacele utilizate pentru examinarea aspectelor. inte- 
ligenței să nu fie aceleași pentru toți școlarii ci diferite după 
cum sunt diferite şi mediurile în care trăesc aceștia. lu cazul 
întâi vom respecta unitatea indivizibilă a vieţei sufletești. In vir- 
tutea acestei unități indivizibile pornind la studiu, la examinarea 
aspectelor inteligenței școlarului, nu ne vom opri la aceasta ci 
vom trece firesc la sentimente şi voință. In definitiv inteligența 
este în funcție de substratul mai adânc al sentimentelor și al 
voinței și surprinzând această funcțiune ne putem face o idee mai 
mult sau mai puțin clară despre individualitatea copilului. Inte- 
ligența școlarului să ne fie mai mult un fel de poartă de intrare 
în viața complexă a sentimentelor şi voinței lui, adică în indivi- 
dualitatea lui. Numai pătrunzând astfel în individualitatea şco- 
larului vom putea trece la realizarea acelei cerințe fundamentale 
a educației moderne — individualizarea învățământului. 

In cazul al doilea vom respecta acel adevăr prea mult ne- 
glijat în educaţie, anume că individualitatea copilului cuprinde 
ceva şi din individualitatea mediului în care trăeşte el. Inteligența 
copilului nu este o funcțiune abstractă, deslegată de orice reali- 
tate concretă, ea este o funtțiune legată continuu de mediul în 
care trăește și care îi oferă materialul concret. De aceia apre- 
cierea calităței inteligenţei şcolarului trebue să se facă numai cu 
şi prin mijloace scoase firesc din mediul specific care dă mate- 
rialul concret acesteia. 


Natalia Moraru 


FOLCLOR BASARABEAN. 
(Din colecţia Inedită Gh. V. Madan). 


Cântece de codru 
(DE PE VALEA CULEI, JUDEŢUL ORHEIU) 


DE DOR ŞI DRAGOSTE 


I 
Frunză verde mărgărint, 
Când îi câmpul înverzit 
Dar şi codrul înfrunzit, 
Mult îi bine de trăit 
Cu amuraşul cel iubit, 
Prin grădini şi prin livezi 
Unde sînt covoare verzi. 
Şi te-aşezi jios pe verdeață 
Cu puicuţa ta pe braţe 
Subt umbra cea de crănguţe 
Invăluite cu frunze. 
Şi îţi cîntă păserele 
de în toate lăturele. 
Cântă toate cu dulceaţă, 
Toate cântă şi-ncetează ; 
Dar bieata privighetoare 
Nici noaptea hodină mare 
Şi cântă şi răfueşte, 
Dar zioa, dacă soseşte, 
Tace şi se mistueşte. 

II 
Frunză verde ş-o sulfină, 
Umblă puica prin grădină 


Şi se plimbă şi suspină 

Şi zice că mare vină. 

—— la-mă bădiţă de mână 

Şi ni-om plimba prin grădină... 
Dragul meu, nu mă lăsa, 
Căci îmi arde inima 
Pentr-un pui ca dumneata ! 
Cireşel frumos în floare, 

Cât sunt eu de doritoare 

Să te văd măcar călare 
Pogorând din deal la vale !.. 
Şi să treci pe la. izvoare, 
Că puica de doru-ţi moare.., 
— Oh, cinstită şi dorită, 

Cu mult dor învăluită!.. 

Te rog puică nu muri, 
Inimioara nu-ţi măhni, 

Că eu nu voiu zăbovi 

Şi dorinţa ţi-oi plini. 

Şi mă-nchin de sănătate 

Şi să ştii că-ţi sânt cu dreptate, 
Că-ntr-această lume largă 
N'am găsit ca tine dragă: 
Cu mintea împodobită 

Şi la vorbă iscusită. 


La 25 August 1907 s'a stins din 
viaţă marele fiu al Basarabiei, BOG- 
DAN PETRICEICU HASDEU. 

Cu prilejul aniversării zilei morţii 
revista noastră îi va închina în în- 
tregime numărul său pe luna Au- 
gust a. c. 

Au fost învitaţi să colaboreze pe 
lângă puţinii săi prieteni în viaţă și 
reprezentanţii ştiinţei şi literelor ro- 


mâne. 
REDACȚIA 


RECENZII. 


1. H. Zucker, doctor german, care 
a cutreerat acum o sută de ani ță- 
rile româneşti şi intre ele şi Basa- 
rabia, a tipărit în 1834 în Frankfurt 
pe Main o interesantă şi prețioasă 
broşură de impresii sub titlul: „Ob- 
servaţiuni şi cugetări cu prilejul unei 
şederi de mai mulţi ani în Basarabia“. 
Broşura aceasta foarte rară astăzi 
apare acum într'o foarte îngrijită tra- 
ducere a domnei Maria Pelivan. Scri- 
să documentat, obiectiv şi cu sim- 
patie pentru Moldoveni chiar la faţa 
locului, broşura se prezintă astfel ca 
un prețios document istoric, dovedi- 
tor de romanitate a provinciei dintre 
Prut şi Nistru şi în consecință pen- 
tru drepturile - istorice ale României 
asupra acestei provincii, instrăinate 
prin silă la 1812 dela Moldova veche. 

Zucker vorbeşte despre: poşta ba- 
sarabeană, orașul Chişinău, împărți- 
rea politică a Basarabiei, naţiunile 
cari o locuesc, despre Moldoveni, 
raporturile proprietarului cu ţăranii, 
răzeşii şi despre agricultură. Este 
foarte duioasă apărarea ce o ia doc- 
torul german bietului ţăran moldo- 
vean, oropsit de turci, tătari, ruși şi 
alţi străini refugiaţi pe pământul bo- 
gat şi primitor al Basarabiei, 


CRONICA 


Zucker se ridică inimos contra a- 
celor călători străini prin Basarabia, 
de dinaintea sa, cari „fără să cu- 
noască obiceiurile şi limba, au trecut 
în grabă peste această ţară“, aco- 
perind pe Moldoveni cu epitete înju- 
rioase ca: proști, răi, leneşi, nepri- 
cepuţi, mincinoşi, hoţi, încăpăţținați, 
etc. Avem uneori sensaţia, citind a- 
ceste memorii, că avem în faţa noas- 
tră o versiune germană a patriotului 
şi milosului nostru cronicar Niculcea,. 
Doamna Maria Pelivan merită toată 
recunoştinţa noastră pentru scoate- 
rea din uitare a acestor pagini rare, 
cari imbogăţesc monumentala luc- 
rare a d-lui profesor N. lorga: „Is- 
toria noastră prin călătorii“ (3 vo- 
lume) şi salvează in acelaș timp de 
uitare numele unui mare şi sincer 
prieten al nostru, care a fost docto- 
rul german I. H. Zucker. 


SUEN 


„Alexandru Hasdeu şi Academia 
română“. — Este titlul unui studiual 
d-lui Liviu Marian, apărut de curând 
in Memoriile” secţiunii literare ale A- 
cademiei române. 

Al. Hasdeu a rămas până acum 
mai mult o figură culturală basara- 
beană, aşa după cum îl relevase incă 
pe la 1838 Gheorghe Bariț, apoi 
Gliade Rădulescu (1839) şi în sfârşit 
la 1840 Mihail Kogălniceanu. 

ŞI totuşi inimosul şi patriotul „efor“ 
dela Hotin ma fost numai un susţi- 
nător de şcoale, ci şi un literat şi 
un om de stiință. 

Din păcate această activitate a sa 
est încă prea puţin cercetată şi cu- 
noscută până acum, maicu seamă din 
motivul că lucrările ştiinţifice-literare 
ale lui Al. Hasdeu au fost redactate 
în rusește şi nici nu se găsesc la noi 
în țară. 

La Camenița Podoliei, la Chiev și 
mai cu seamă la Odessa Ucrainei stă 


. 

încă, învăluit în taina umbroasă a 
arhivelor şi bibliotecilor ruseşti, omul 
de ştiinţă şi literatul Al. Hasdeu 

După studiul d-lui Petre V. Haneş 
despre Al. Hasdeu 1), singurul mai 
întins şi mai comolet asupra sa, co- 
rectarea recentă a d-lui Marian vine 
să ne desăvârşească întrucâtva fi- 
gura marelui român basarabean. 

Bazat pe un voluminos dosar se- 
cret din 1867, din cancelaria guver- 
natorului Basarabiei din Chişinău, au- 
torul ne descrie sbuciumul sutietesc 
al lui Al. Hasdeu din anii 1867-65, 
când incercase zădarnic să obțină 
permisiunea de a trece Prutul, pen- 
tru a participa la adunarea constitu- 
tivă a „Societăţii literare român:* 
din București, convocată pe ziua de 
1 August 1867. 


Din lupta aceasta lungă, chinuitoa- 
re, deprimantă şi totuși zădarnică cu 
guvernatorul general din Odessa. cu 
“consulul rus din Principatele unite 
ş. a. se desprinde figura luminoasă, 
dârză a unui mare patriot, care deşi 
biruit de uriaşa forţă politică a ţa- 
rismului rus, totuşi nu renunță la 
convingerile sale de patriot român 
şi-si păstrează nealterată credință în 
viitorul României 

Din cele 57 plese ale dosarului, 
cale mai multe în limba rusă, auto- 
rul ne dă în anexe 24 piese între ele 
şi 10 scrisori originale ale lui Al. 
Hasdeu, extrem de interesante şi pre- 
ţloase pentru desăvârşirea figurei 
lui Al Hasdeu. 

Se vorbeşte în studiul d-lui Ma- 
rian şi despre primii membri basa- 
rabeni ai Societăţii literare române : 
Costachi Stamati, loan Străjercu şi 
in special de Ştefan Gonata. După 
cum era de aşteptat, dosarul cu- 
prinde relaţii prețioase şi asupra lui 
Bogdan P.Hasdeu, fiul lui Alexandru, 
pe atunci stabilit la Bucureşti şi care 
a avut şi el un rol importantin a- 
ceastă dramă sufletească a tatălui 
său, sortit să moara sub jugul ța- 
rului rus. i 

Ca suplement la această lucrare 
se dau 7 planşe, cu reproduceri în 


1) In „Scriiiori basarabeni" (1920), 
cap. VII, pag. 159-191. 

facsimil, după diferite piese ale do- 
sarului amintit şi o frumoasă repro- 
ducere fotografică a portretului în 
uleiu al lui Al Hasdeu, ce se păs- 
trează la Academia română, şi care 
abia astăzi se infățisează publicului 
larg : o față distinsă de bătrân se- 
nator român, cu fruntea largă, ochii 
mici şi pătrunzători, şi cu o expresie 
de inteligenţă vie unită cu o voință 
tenace — copie fidelă fa pictură a 
chipului ce se desprinde din studiul 
d-lui Marian. 

După cunoaşterea lui Alexandru 
Hasdeu pentru astăzi înţelege și cu- 
noaşte şi mai bine pe fiul său Bog- 
dan: ex ungue leonem! R 


Vechea episcopie a Hotinului este 
un interesant şi amănunțit studiu pe 
care îl publică Arhiereul Or. Venia- 
min Pocitan Bârlădeanu, vicarul e- 
piscopiei Hunilor, în Revista Biserica 
ortodoxă română din Bucureşti anul 
L (1932) Nr. 1 pp. 14—22. Nr. 2 pp. 
106—118, Nr. 3 pp. 198—208, Nr. 4 pp. 
295—300. 

Studiul cuprinde şi date prețioase 
privitoare la istoricul cetății, târgului 
şi ținutului Hotinului! 


Bulgarii în Basarabia.—lIntre stu- 
diile apărute de curând asupra Ba- 
sarabiei trebue să menţionăm şi luc- 
rarea d-lui VI. Diacovici: Bonrapurb 
Bb BecapaGua, Kparbkb HCTOpu“ecKku 
ouepkh. Cù ners npunoxeHua (=Bul- 
garii în Basarabia. Scurtă privire 
istorică Cu cinci anexe) Sofia 1931 
118 pagini. Cartea este foarte utilă 
oricui pentru că în ea se dau infor- 
maţii scurte, dar precise şi sistema- 
tice despre aşezările bulgăreşti în 
Sudui Rusiei şi în ţara noastră, mai 
ales in Basarabia, începând dela 
1752. Pentru noi Basarabenii cartea 
aceasta este importanta şi pentru 
faptul că din ea se desprind con- 
cluzli care ne privesc şi pe noi: ten- 
dinţa Ruşilor de a rusifica Basara- 
bia, în timpul celor 106 ani de stă- 
pânire rusească. 

Autorul aratâ cu date statistice 
felul în care Ruşii vroiau să rusifice 

liceul bulgăresc din Bolgrad. Tot 
odată autorul cercetează gi relațiile 
dintre coloniştii Bulgari cu populația 
românească autohtonă. Cartea se 
termină cu o listă a personalităților 
bulgare din Basarabia, care s'au 
înălțat în viața publică prin cultură 
și talentul lor și au luat parte activă 
la ridicarea politică şi culturală a 
Bulgariei, intre aceştia pomenim pe 
ministrul Molinov, şi profesorii S. A- 
gură și A. Todorov, care au diverse 
lucrări privitoare la relaţiile slavo- 
române, în general şi bulgaro-române, 
în special, 
A.D. 


REVISTE 


Luminătorul, bătrâna revistă bi- 
lunară a bisericii din Basarabia, con- 
tinuă să apară cu regularitate şi cu 
acelaş bogat sumar. 

Ultimul număr, 14—15, se deschide 
la partea oficială cu un studiu mai 
lung, nesemnat, asupra restabilirii 
liniştii în eparhiile Basarabiei. E du- 
reroasă într'adevăr problema desvol- 
tată de acest articol. E aproape de 
necrezut că ar fi posibile asemenea 
agitaţii regretabile în potriva bise- 
ricei ortodoxe .basarabene. Şi totuşi 
e perfect adevărat. Articolul în ches- 
tiune precizează, dă amănunte con- 
crete şi produce acte de o forţă pro- 
bantă netăgăduită. Avem aşa dar în 
preajma bisericei basarabene un con- 
flict destul de serios pe tema orga- 
nizărli bisericei ruse. Tema aceasta, 
după cum reese din lucrarea in ches- 
tiune, este doar un pretext. In reall- 
tate se urmăresc alte scopuri. 

Drept cal de bătae agitatorii au 
luat acţiunea contra introdurecei nou- 
lui stil bisericesc, ioscriind în listele 
aşa numitei „uniuni a comunităţii ruse“ 
numeroşi moldoveni de baştină de pe 
la suburbiile oraşului şi dela ţară. 
In ultimul timp s'a produs şi o in- 
tervenţie nelalocul ei către Liga Na- 
țiunilor. Petiţia a fost bineînţeles cla- 
sată. Totuşi fapta săvârşită rămâne 
cu toată gravitatea și reaua ei nă- 
zuinţă. 

E iîmbucărător că urzeliie acestea 
împotriva liniştei în biserica basara- 


beană sunt opera numai a câtor-va 
agitatori, in vreme ce— după cum ni 
se spune în incheierea articolului de 
care ne ocupăm — întregul cler şi 
populaţia română şi rusă din Basa- 
rabia au rămas pe făgaşul adevăru- 
lui şi al ordinei canonice. La partea 
neoficială se publică mult material 
beletristic. Notăm frumosul articol, 
semanat cu inițialele Ic. C. P., despre 
rolul femeli creştine în societatea ac- 
tuală. Urmează o poezie intitulată 
„Nistrul“ a părintelui T. Suruceanu, 
precum şi alte bucăţi în proză şi 
versuri semoate de colaboratorii 
revistei. 

Cuget Moldovenesc, este o foaie 
care apare lunar la Bălţi, din ini- 
ţiativa societăţii culturale „George 
Enescu“. Au apărut până în prezent 
5 numere, din al căror cuprins se vă- 
dește intenţia lăudabilă a conducă- 
torilor el de a da la iveală in coloa- 
nele revistei contribuţii ce cată să 
fie o răstrângere a conştiinţii neamu- 
lui românesc din această parte a 
țării. 

Remarcăm alături de materialul 
pur literar interesantele incursiuniin 
aspectele graiului moldovenesc din 
Basarabia, făcute de d. Teofil Mareş. 
Tezaurul lingvistic moldovean din Ba- 
sarabia ne rezervă multe lucruri sur- 
prinzătoare pe care d. Mareş şi-a 
luat sarcina să ni le evidenţieze. In 
cele trei mici studii, apărute până 
acum, autorul conturează în linii ge- 
nerale fizionomia limbei româneşti a 
regiunii dintre Prut şi Nistru. D-sa 
analizează pe rând, in chip conclu- 
dent, fenomenele specifice ale graiulul 
moldovenesc basarabean, urmele de 
inrăurire rusească şi tendinţele noui 
de evoluţie. 

Pentru a exemplifica, între altele 
că cu toate infiltrarea unui număr 
de neologisme slave, fluviul graiului 
moldovenesc de pe aici a rămas tot 
aşa de limpede ca şi în părţile ne- 
subjugate ale ţării, d. Mareş trans- 
crie, o poezie populară intitulată 
„Conăcărie“ de o frumuseţe de limbă 
plină de mireasma trecutului. 

Redăm și noi aici pentru plăcerea 
cetitorilor „Vieţei Basarabiei“ un colţ 
al „conăcăriei“ moldovenesti cu „Stol- 
nici de casă“, „cai de olac“, „săneţe“ 

şi „sămnile movililor*, amintitoare de 
vremuri de mult apuse, descrise de 
cronicari: 

Ne-o ales pe noi, 

Din conac în conac, 

Cu cai de olac, 

Caii buni de vână, 

Noi buni de gură, 

Caii săneţi, 

Noi îndrăsneți. 

Ne-o ales, ne-o trimăs. 

Pe crugul ceralui, 

Pe lumina stelelor, 

Prin sămnul movililor, 

Prin ruinile satilor... 

Dealtfel cetitorii noştri pot lua mai 
de aproape cunoştinţă cu unele par- 
ticularităţi ale graiului moldovenesc 
din Basarabia din studiul d-lui P. 


Ştefănucă, pe care-l publicăm în a- 
cest număr al revistei. mi 


Cercetări istorice, publicaţie càre 
apare la laşi sub direcţia d-lui pro- 
fesor universitar Ilie Uinea, publică 
în vol. V-VII (laşi 1932) la pag. 170— 
215 un interesant studiu al d-lui N. 
P. Smochină: Din trecutul românesc 
al Transnistrianei. Studiul este con- 
sacrat activităţii lui Dănilă Apostol, 
de origină moldovean, descendent 
din familiile Apostol şi Catargiu, — 
ajuns hatman al Ucrainei libere. Tot 
în această publicație găsim la pag. 
253—290. un studiu al d-lui Vas. Lun- 
zu : Despre olatul Hotinului 1715 — 
1806. 


Memorialişti basarabeni este titlul 
unui articol pe care îl publică revista 
Viața românească în Nr. 3—4/1932 
pp. 363—366, în care se vorbeşte des: 
pre d. d C. Stere și Zamfir Arbore. 

1) Partidul național-țărănesc şi 
„cazul Stere.“ şi 2) In preajma re- 
voluției, roman din care au apărut 
abia două volume, dar care va avea 
în total şase volume. D, Zamfir Ar- 
bore are Temnifă şi exil apărută 
deja în a Il-a ediție. 


Cele trei Crişuri, revista care apa- 
re la Oradea Mare sub direcţia d-lui 
Georghe Bacologlu, publică în nr. 1-2 
din acest an un articol despre Lite- 


` ratura românească în Basarabia sub 


Ruși, articol semnat de d. Alexandru 
David, colaboratorul nostru, care a- 
rată necesitatea alcătuirii unei „An- 
tologii a poeziei basarabene“ şia u- 
nei „Bibliografii a cărţilor româneşti 
tipărite în Basarabia sub Ruși.“ Pe 
cât stim d. Alexandru David şi-a luat 
sarcina alcătuirii acestor două luc- 
rări, de mare valoare pentru cunoaş- 
terea vieţii românești în Basarabia 
cât a stat sub stăpânirea rusească. 

Aceeaş revistă Orădeană publică 
în nr. 3-4 din acest an un articol des- 
pre Basarabia 1918—1932,semnat de 
d. Colonel George Bacologlu, direc- 
torul revistei. 

DA: 


INSEMNĂRI. 


Câteva date despre poetul loan 
Sârbu. — Epitafia in versuri, com- 
pusă de poetul loan Sârbu, pe mor- 
mântul tatălui său Gheorghie Chi- 
riac Sârbu, înmormântat în biserica 
satului Maşcăuţi, jud. Orhei. ' 
»Veselie şi frumoase 

ale lumii fericiri 
Cu încredințare credem, 
că sunt vis şi năluciri. 
Numai binele rămâne 
şi O! de lam putea face.— 
S'avem milă de la Domnul, 
când de trup ne vom desface 
O bunule, o scump părinte, 
de noi acum te-ai răzlețit 
Şi sub lespedea aceasta 
Domnul loc ţi-a rânduit. 
Să te odihnești cu trupul 
până când vor trâmbița 
Ingerii în slava lor 
şi din morți ne vom scula; 
Cred că harul în viața 
către Domnul ce-ai purtat, 
Loc, cum în scripturi ne spune, 
vesel acolo ți-au dat. 
Și noi, fiei,te rugăm 
cu iubita noastră mamă 

Lui Dumnezeu să rogi, 
să fim iarăşi dimpreună, 
Şi în viaţă cât vom fi 
pe Domnul să nu scârbim, 
Milă, dar și dragoste 
să putem să dobândim ; 


Cât vom putea, cu credința 
„legea dreaptă s'o păzim 
Și următori creștinătății 
pururea în lume să fim. 
Cetitorule, ce stai 
şi vezi aceste cuvinte, 
Cu umilință multă 
și chiar cu ruga fierbinte 
Rogu-te ca să-i aduci 
aminte de omenire 
Şi pentru aceasta tărnă  _ 
a scump părintelui meu, 
Ca în urmă tu, frate, 
să aibi multă fericire, 
Raiul ca să dobândească 
să te rogi lui Dumnezeu. 


loan Sirbu* 


Inscripţie pe monumentul mortuar 
al poetului Joan Gh. Sârbu la cimi- 
tirul satului Maşcăuţi; 

„Aicia odihneşte robul lui Dum- 
nezeu loan Sârbu. Sau născut la 
anul 1830 Ghenvarie 15 şi sau să- 
vârşit la anul 1869 April 10". 


Datele biografice despre poetul 
Sârbu expuse de d-l prof. Şt Cio- 
banu, în lucrarea d-sale „Cultura 
românească în Basarabia sub stă- 
pânirea rusă“ (Chişinău 1923), sunt 
injuste. Ca moşier loan Sârbu a 
fost neinsemnat. El a vizitat laşii şi 
România, de unde a fost mama sa— 
Smaranda, fiica vel-căpitanului Cos- 
tachi Tomovici, ctitorul bisericii sf. 
Ştefan din laşi. Tatăl poetului Ghe- 
orghe a fost căpitan la carantina 
Basarabiei. El, impreuna cu fratele 
său loan, născut la. laşi în 1796, s'a 
mutat in Basarabia, unde în 1847 
s'a înscris în rândurile nobilimii. 
Sârbu sunt descendenţi din insem- 
nați Sârbi, refugiaţi în Moldova in 
sec, XVIII. Tatăl lui Gheorghe-Chi- 
riac a fost şătrar. căsătoritcu Aga- 
pia, fiica jicnicerului Hâncu, 


Pentru comunicarea acestor intere- 
sante date, după documentele cerce- 
tate de noi, aducem mulțumiri d-lui 
Sergiu Gh. Sârbu. 


Gheorghe G. Bezveconnâi 


Inspirația erotică în poezia rusă 
modernă. — Sexualitatea este unul 
din elementele cele mai cântate de 
către ultramoderniştii poeţi ai actua- 
lei Rusii democratice. Lucrul nu tre- 
bue să producă mirare. 

„Această latură tainică a vieţii ome- 
neşti, ascunsă cu grijă de către toţi 
poeţii clasici ai vechii Rusii, astăzi 
formează un fundament pe care se 
clădeşte o întreagă literatură. 

Era o treaptă de evoluţie prin ca- 
re poezia rusă trebuia să treacă. 
Poezia unui poet, este expresia unui 
suflet, a unei individualităţi. De na- 
tura acestei individualităţi depinde 
în mod strict şi poezia lui. Dar re- 
voluţia a eliberat nu numai de sub 
apăsarea unui jug, nu numai de for- 
ţa autocrată care înăbuşea în spe- 
cial spiritele celor mici şi mulţi, care 
li 'năbuşa ori ce tendinţă de a se e- 
mancipa măcar în domeniul culturei, 
ci a distrus şi jugul bunului simț şi 
al rațiunei. 

Ca atare: 

Nu sunt puţini oamenii, chiar sub 
mediocri, cari erau convinşi că au 
un talent literar, dar pe care bunul 
simţ al literaţilor ce incă păstrau 
criteriul din apreciere al clasicismu - 
lui rus, îi înlătură dia domeniul ma- 
nifestărilor publice. 

Dar azi şi această barieră e 'nlă- 
turată. „Svobodna“, a adus deplină 
libertate de manifestare. In arena po- 
eziei ruse, unde odinioară tronau — 
Puşchin, Lermontov, Tiutcev și alţii, 
astăzi se imbulzesc oameni cari a- 
duc, odată cu urme de noroiu pe 
hainele lor pocite şi un puternic mi- 
ros de iuft, de vutcă şi de... sexua- 
litate, singurele plăceri până la care 
s'au putut ridica îndelung oprimații 

y de tiranla țărilor vechi. i 

Negreșit, nu putem să ne întindem 
în imensa masă a scribilor ce să ma- 
nifestă azi, viermăind în plăgile sân- 

gerânde ale societăţii ruse. Dar chiar 
poeți cari s'au distins printr'un re- 
marcabil talent, s'au contaminat. 
Astfel, Balmont Constantin, nu s'a 
sfiit să semneze această mică poe- 
zie : 
Ea lui i s'a fost dat neprihănită 
Și mut l'a îmbrățișat adeseaori... 
— Ce adâncă este marea răzvrătă 
Şi cum respiră 'n margini guri de 
nor. 


Ea nu ’ntreabă: „E bine asta oare?" 
Şi nici făgăduele n'aşteaptă... 

— Ce dulce-i respirația ’n răcoare 

Când se topeşte seara pâcia grea ! 


Nu-i este frică ei de răsbunare. 
Și nici de pierderi mare nici un dor / 
— Ca 'n basm sunt stelele stră- 

: lucitoare 
Și ard pe un cer etern strălucitor! 


Cu Maximilian Voloşin, lucrurile 
sunt tot aşa. El declară că a făcut 
într'o noapte, cunoştinţă nu cu un 
păcat nou, ci cu un adevăr, cu o 
ştiinţă nouă: 


„Pătruns până'n adânc de Lei 
noud... 

„Trupească poftă ne e mai aproape 
nouă ! 


Inima lui a făcut această mare 
descoperire, intr'o noapte când era 
legănată de durere, 

„Prin doruri şi prin slăbiciuni 
atrăgătoare, 
„Și prin a vieței caznă totdeauna 
grea, — 
„Mai mult de humă se lipeşte 
viața mea! 


Şi pentru ca să nu pară prea in- 


drăzneţ, el aduce ca sprijin cerul ca- 
re a păcătuit cândva. 


E vorba de suflet: 


„Se'mpacă 'n singura-i smerenie 
ce-o are: 
„Nu cu mândrie trupul și ba ju- 
decat!.. 
„Pe oameni, prin păcat chiar cerul 
i-a salvat! 


Intr'o remarcabilă poezie „Valuri 
de seară“, in care se descrie viaţa 
de seară întrun oraş mare, Valeriu 
Briusow nu se sfieşte să'ntrebuinţeze 
un cuvânt pe care nici un scriitor de 
romane de moravuri nu Par fi po- 
menit: 


„Sub cerul plin de stele tremurate, 

„Electrice fanare albăstresc; 

„Sub ele-s înţelepţi, prostituate 

„Și oameni deşi ce veşnic se 
'nvârtesc } 


Mai delicat se exprimă Ahmatova 
Ana. Ea ne vorbeşte despre limitele 
ce sunt uneori intre oameni şi pe 
care nimeni nu le poate trece, „lu- 
birile fericite“, „caldele voluptăţi“, 
„chinul răce“, nu pot depăşi aceste 
graniţe, iar inimile rămân cufundate 
în tăceri care impietresc buzele. A- 
tunci în van iţi tai inima pentru ca 
să mai cauţi acolo fărămături de 
amor: Plăcerea satisfăcută este a- 
ceea care l’a topit pentru totdeauna. 


„Nebuni aceia ce plăcerea vor! 
„Căci, dacă pot ojunge pân'la ea, 
„Pe veci sunt prinşi de-un melan- 
colic dor : 
„Acuma ştii de ce dar nu dă zor 
„Fierbintea-mi inimă sub mâna ta ?.,* 


Mihail I. Pricopie 


Tipografia Băncii Centrale Cooperative 
Chişinău, str. Principele Nicolae No. 25, 


CHEMARE. 


„Viaţa Basarabiei“ şi-a expus programul în primul ei 
număr, In cadrul acelui program înțelegem. a fi plini de 
luare aminte față de manifestările scrisului românesc ale vlă- 
starelor născute şi crescute pe pământul Basarabiei și care 
azi Şar găsi altoite ori unde în cuprinsul României Mari. 
De aceia îndreptăm chemarea noastră cătră toți aceștia, în- 
demnându-i să răspundă la ea. 

Faptele bune, faptele de cultură, lucrările de ştiinţă 
şi scrisul măestrit ale basarabenilor vor găsi întotdeauna 
ecou şi adăpost în paginile revistei noastre. 

Nu vom precupeți nimic şi nu ne vom da în lături dela 
nici un sacrificiu, pentru a putea arăta colectivității româ- 
nești de pretutindeni comorile sufletești ce zac încă nede- 
slănțuite în spiritul fraților dintre Prut şi Nistru. 

Basarabia culturală încă nu s'a manifestat - colectiv gi 
nu şi-a dat încă măsura puterilor ei. Incurajând pe tinerii 
ei scriitori şi dând posibilitate oamenilor ei de cultură să 
afirme aci posibilitățile intelectuale ale provinciei noastre, 
socotim că este pasul care duce la crearea unei atmosfere 
noui pe un tărâm pe care s'a lucrat până acum disparat 
şi fără ecou. 

>  Chemăm deci pe fraţii noştri la lucru. 
să AAN: A 


Abonamentele şi toată: corespondența pentru revista 
„Viaţa Basarabiei“ se trimite pe adresa următoare: 
D-lui Pan. Halippa, str. Iaşilor 15, Chişinău. 
Redacţia și 
Administraţia Revistei „V. B.“ 


Colaboratorii revistei „Viața Basarabiei“ sunt rugați să 
trimită materialul lor scris citeţ şi numai pe o parte. 


Orele de lucru şi de primire la redacţia şi administra- 
ţia revistei „Viața Basarabiei“ sunt: seara între 6-7. 


Redacţia. şi administraţia 
revistei „V. B.* 


Rugăm stăruitor pe prietenii şi abonaţii revistei să 
o dea spre'-cetire tuturor doritorilor, îndemnându-i să se 
aboneze. 
` La prima cerere, se va trimite oricui numerele apărute. 
Rugăm adresa să fie dată exact, arătând şi oficiul 
poştal. 
Administraţia revistei „V. B.“ 


Acest număr al revistei „Viața Basarabiei“ se trimite 
spre a se lua cunoștință de editura noastră, cu rugămintea 
cătră adresați de a se abona, 

Reţinerea numărului acestuia o yom considera ca un 
consimțimânt de a se prenumera printre abonaţii noştri. 

Dacă nu doriți să fiți abonat la revistă, rugăm să ne 
restituiți numerele primite, cu indicația „retur“ şi fără a 
rupe adresa veche. i 

Administrația revistei „V. B.“ 

